
ΙΜΚ,  Δεκέμβριος 2012 - Το Πρόγραμμα
Θέατρο

· Αντικριτικοί Αγώνες

Τετάρτες με τον Πάρι Τακόπουλο

σε μια κατάδυσή του στα αβαθή νερά της κριτικής

Τετάρτη 21 και Τετάρτη 28 Νοεμβρίου 2012

Τετάρτη 12 και Τετάρτη 19 Δεκεμβρίου 2012, 18:00- 20:00

Αίθουσα: Κινηματογράφος

Είσοδος ελεύθερη. 

Απαραίτητη η κράτηση θέσης Πληροφορίες και κρατήσεις θέσεων στα ταμεία του Ιδρύματος στο τηλέφωνο 210 3418579, Δευτέρα-Παρασκευή 11:00-14:00
· Τετάρτη 21 Νοεμβρίου και την

Τρίτη 11 Δεκεμβρίου 2012, στις 20:30

«Ο προτελευταίος των Μόνικιν» του Πάρι Τακόπουλου
με τον Νίκο Καλαμό

Αίθουσα: Βlack Βox,  Διάρκεια: 55΄

Τιμές Εισιτηρίων: 10€ ενιαίο
· Τετάρτη 5 έως Κυριακή 30 Δεκεμβρίου 2012

«Το Μυστικό της Κυρίας Έλεν»

Μια από σκηνής εξομολόγηση με την Ελένη Ζιώγα
Ένας μονόλογος της Ελένης Ζιώγα βασισμένος στο μυθιστόρημα  
του ΒΑΣΙΛΗ ΖΙΩΓΑ "Όπως τα κούρντισες Θέ’ μου"
Σκηνοθεσία Μαριάννα Κάλμπαρη

Κάθε Τετάρτη έως Κυριακή στις 21:30 
· Δευτέρα 10 Δεκεμβρίου 2012, στις 20:30

ΒΡΑΔΙΕΣ ΑΦΗΓΗΣΗΣ ΑΥΣΤΗΡΑ ΓΙΑ ΕΝΗΛΙΚΟ ΚΟΙΝΟ

" περισσότερα ...Ρεβίθια..."

με την παραμυθού Σάσα Βούλγαρη
συνεχίζονται:
· Παρασκευή 23 Νοεμβρίου έως Κυριακή 30 Δεκεμβρίου 2012
Atomic Alert του Φρεντερίκ Σοντάνγκ 
σκηνοθεσία: Λευτέρης Γιοβανίδης

κάθε Παρασκευή, Σάββατο και Δευτέρα, στις 21:30

κάθε Κυριακή στις 20.30
· Δευτέρα 19 Νοεμβρίου  έως  Τρίτη 18 Δεκεμβρίου 2012, καθημερινά στις 21:00  (εκτός από 3/12, στις 19:00, 17/12, στις 20:00)
"3ο Low Budget Festival"

από το spirto.net  με την υποστήριξη του ΙΜΚ

Συναυλίες-Μουσικές Παραστάσεις- Οπερέτα - Μουσικά  Αφιερώματα
· Παρασκευή 7 Δεκεμβρίου 2012, στις  21:00 

συναυλία   "ΠΡΙΓΚΙΠΑ  ΧΡΕΙΑΖΟΜΑΙ ΧΡΗΜΑΤΑ"

Μια μουσική πρόταση του Χρήστου Οικονομίδη

Βασισμένη στο  μουσικό έργο του «Έρως ζώο αγέρωχο και ηχηρό»
· Σάββατο 8 Δεκεμβρίου 2012, στις 18:30

Αφιέρωμα Μνήμης και Τιμής για τα 55 χρόνια από το θάνατο του Νίκου Καζαντζάκη

"ΤΟ ΠΑΙΔΙ ΤΙΜΑ ΤΟΝ ΝΙΚΟ ΚΑΖΑΤΖΑΚΗ"

Μουσικό συγκρότημα «ΚΑΡΜΑ». Παιδική Χορωδία του Σπύρου Λάμπρου

Προβολή: Zorba the Greek του Μιχάλη Κακογιάννη

ΕΚΔΟΣΕΙΣ ΚΑΖΑΝΤΖΑΚΗ 

Είσοδος ελεύθερη. Απαραίτητη η κράτηση θέσης.

· Τετάρτη 12 Δεκεμβρίου 2012, στις 20:30
Μουσικοθεατρική παράσταση αφιερωμένη στην Τζένη Καρέζη...

20 χρόνια από τότε που έφυγε ...

"Λαχτάρησα μια χώρα ..." με την Μάνια Παπαδημητρίου & τον Γιάννη Μαθέ
ΙΔΡΥΜΑ "ΤΖΕΝΗ ΚΑΡΕΖΗ"
· Σάββατο 15 Δεκεμβρίου 2012, στις  21:00 

συναυλία   "VIENNA NAKED"
με τον  Wolfgang Muthspiel 

Συνθέτη - Κιθαρίστα-Τραγουδιστή

· Δευτέρα 17, Τρίτη 18, Τετάρτη 19 Δεκεμβρίου 2012, στις 21:00

μουσική παράσταση  "ΗΧΟΣ ΤΗΣ ΕΛΛΑΔΑΣ - ΜΟΥΣΙΚΗ ΤΟΥ ΚΟΣΜΟΥ"
με την  15μελή Ορχήστρα  Ελληνικής Μουσικής  "ΕΜΜΕΤΡΟΝ"
Τραγούδι: Κώστας Μακεδόνας, Γιώργος Υδραίος και Εύα Μουμούρη
Σκηνοθεσία: Τάσος Μπιρσίμ
Μουσική επιμέλεια & οργάνωση ορχήστρας: ΜΑΝΩΛΗΣ ΓΕΩΡΓΟΣΤΑΘΗΣ
· Παρασκευή 21, Σάββατο 22, Κυριακή 23 & Παρασκευή 28, Σάββατο 29, Κυριακή 30 Δεκεμβρίου 2012, στις 20:30

Οπερέτα: ΑΠΑΧΗΔΕΣ ΤΩΝ ΑΘΗΝΩΝ
του Νίκου Χατζηαποστόλου σε λιμπρέτο Γιάννη Πρινέα

Σκηνοθεσία: Αλέξανδρος Ευκλείδης

Ενορχήστρωση-μουσική διεύθυνση: Μιχάλης Παπαπέτρου

Εταιρία Λυρικού Θεάτρου Ραφή
· Σάββατο 22 Δεκεμβρίου 2012, στις 21:00

Μουσική Παράσταση

ΟΣΚΑΡ ΟΥΑΪΛΝΤ: Ρήσεις και αντιρρήσεις
Μάγδα Μαυρογιάννη αφήγηση, Μίνα Πολυχρόνου υψίφωνος

Ειρήνη Καράγιαννη μεσόφωνος, Μάιρα Μηλολιδάκη μεσόφωνος

Τίτος Γουβέλης πιάνο

· Παρασκευή 28 & Σάββατο 29 Δεκεμβρίου 2012, στις 21:00

Μια εορταστική μουσικοθεατρική παράσταση για τα 150 χρόνια από τη γέννηση του Γάλλου συνθέτη που άλλαξε την πορεία της μουσικής

CLAUDE DEBUSSY: “La musique à moi”
 Μάνια Παπαδημητρίου - αφήγηση, Ναταλία Γεράκη - φλάουτο, 
Μυρσίνη Μαργαρίτη - υψίφωνος, Διονύσης Μαλλούχος - πιάνο
Παράσταση Χορού
· Παρασκευή 30 Νοεμβρίου & Σάββατο 1 Δεκεμβρίου 2012, στις 20:30

Χοροθέατρο Ομάδα Πέντε
"Εγχειρίδιο Χρήσης για Ένα Τραπέζι, μία Καρέκλα, Πέντε Κούκλες και Μισίνα"

Χλόης Μελίδου και Ρούλας Κλεοβούλου

"Mary’s Song" Ρούλας Κλεοβούλου
Εκθέσεις
· Δευτέρα 10 έως Πέμπτη 13 Δεκεμβρίου 2012

ΕΚΘΕΣΗ ΕΙΚΑΣΤΙΚΩΝ ΦΙΛΑΝΘΡΩΠΙΚΟΥ ΧΑΡΑΚΤΗΡΑ 
ΤΟΥ ΟΜΙΛΟΥ ΓΙΑ ΤΗΝ ΟΥΝΕΣΚΟ ΤΕΧΝΩΝ ΛΟΓOY ΚΑΙ ΕΠΙΣΤΗΜΩΝ

Εγκαίνια: Δευτέρα 10 Δεκεμβρίου 2012, στις 19:30

Εκθεσιακός Χώρος 1ου Ορόφου
Ώρες λειτουργίας: Δευτέρα - Κυριακή 18:00 - 22:00 Είσοδος Ελεύθερη
· Τρίτη 11 Δεκεμβρίου 2012  έως Κυριακή 6 Ιανουαρίου 2013

Έκθεση «παραμυθο ...σχεδιάσματα»
παραμυθοφορεσιές και παραμυθοκατασκευές 

από Σχεδιαστές του Ομίλου σπουδών μόδας PANSIK
πάνω σε αφηγήσεις της παραμυθούς Σάσας Βούλγαρη

Εγκαίνια: Τρίτη 11 Δεκεμβρίου 2012, στις 20:30
Εκθεσιακός χώρος ισογείου

Ώρες λειτουργίας: Δευτέρα - Κυριακή. Είσοδος Ελεύθερη
· Παρασκευή 14 Δεκεμβρίου 2012  έως Κυριακή 20 Ιανουαρίου 2013

Έκθεση Ζωγραφικής «Συνάντηση»

 Κίκος Λανίτης, Ελένη Νικοδήμου,  Σταύρος Κίκας, Λευτέρης Ολύμπιος

 ΓΚΑΛΕΡΙ ΓΚΛΟΡΙΑ ΚΑΣΣΙΑΝΙΔΗ

Εκθεσιακοί Χώροι 2ου & 3ου Ορόφου
Ώρες λειτουργίας: Δευτέρα - Κυριακή 18:00 - 22:00. Είσοδος Ελεύθερη
· Σάββατο 15 Δεκεμβρίου 2012 έως Κυριακή 6 Ιανουαρίου 2013

Έκθεση Ζωγραφικής: «Μικρά παραμύθια»

IGLI GIORGO. 20 ζωγραφικοί πίνακες, ένας διάλογος στην καρδιά του καλλιτέχνη
Εγκαίνια: Σάββατο 15 Δεκεμβρίου 2012 στις 18:00
Εκθεσιακός Χώρος 1ου Ορόφου
Ώρες λειτουργίας: Δευτέρα - Κυριακή 18:00 - 22:00. Είσοδος Ελεύθερη
· Παρασκευή 21 και Σάββατο 22 Δεκεμβρίου 2012

"Μοιράζομαι..."

Μία ιδιότυπη έκθεση, προάγγελος μιας συνέχειας...

Έρη Στάη, Κώστας Πίτσιος, Αλίκη Κριτσέλη

σε μία ιδέα της Έρης Στάη
Αίθουσα: Video- Room ισογείου

Ώρες Λειτουργίας: Παρασκευή 21/12,  18:00 – 22:00



       και Σάββατο 22/12,  11:00 – 22:00 
Είσοδος Ελεύθερη
συνεχίζονται οι εκθέσεις: 

· Κυριακή 18 Νοεμβρίου-  έως Κυριακή 2 Δεκεμβρίου 2012
Μουσείο Ελληνικής Παιδικής Τέχνης

έργα ζωγραφικής παιδιών με αφορμή τις αφηγήσεις της Σάσας Βούλγαρη: 

Τα παραμύθια των αδερφών Γκριμ και τα ελληνικά αδερφάκια τους!

Εκθεσιακός χώρος ισογείου

Ώρες λειτουργίας: 18:00 - 22:00. Είσοδος ελεύθερη
· Πέμπτη 8 Νοεμβρίου έως Τετάρτη 5 Δεκεμβρίου 2012
ΑΝΝΑ ΦΙΛΙΝΗ,  Έκθεσης Ζωγραφικής

"Ταξίδι προς την Ελευθερία"
Εκθεσιακός χώρος δεύτερου ορόφου

Ώρες λειτουργίας: Δευ - Κυρ 18:00-22:00. Είσοδος Ελεύθερη
· Δευτέρα 19 Νοεμβρίου έως Κυριακή 9 Δεκεμβρίου 2012
 ΓΙΩΡΓΟΣ ΚΑΚΟΥΛΙΔΗΣ, Έκθεση Ζωγραφικής
"Η αλήθεια που δεν υπάρχει"
Αίθουσα: Εκθεσιακός χώρος πρώτου ορόφου

Ώρες λειτουργίας: Δευ - Κυρ 18:00-22:00. Είσοδος Ελεύθερη

Παραστάσεις για Παιδιά
· ΚΥΡΙΑΚΕΣ με ΚΟΥΚΛΟΘΕΑΤΡΟ

Κάθε Κυριακή, στις 11.30

Εναλλασσόμενο πρόγραμμα παραστάσεων κουκλοθέατρου

για παιδιά από την Unima Ελλάς
Κυριακή 2 Δεκεμβρίου 2012

Κουκλοθέατρο ΚΕΝΤΡΟ ΒΑΡΟΥΣ

Παράσταση: «Η2Ο: 7 σταγόνες φτάνουν»
Κυριακή 9 Δεκεμβρίου 2012
Κουκλοθέατρο Ανέμη

Παράσταση: «Η Συμφωνία των παιχνιδιών»
Κυριακή 16 Δεκεμβρίου 2012
Κουκλοθέατρο Κοκου-Μουκλό

Παράσταση: «Η επανάσταση των γλυκών και το μαγικό κάλεσμα»

Κυριακή  23 Δεκεμβρίου 2012

Εικαστικό Θέατρο Κούκλας Πράσσειν Άλογα

Παράσταση: «ΓΟΡΓΟΝΑ, ΓΟΡΓΟΝΙΤΣΑ»

Κυριακή  30 Δεκεμβρίου 2012

Κουκλοθέατρο Αγιούσαγια

        Παράσταση: «ΦΑΣΟΥΛΗΣ – μια ιστορία έρωτα και θανάτου»
· κάθε Κυριακή στις 12.30, με διαφορετικά παραμύθια
ΑΦΗΓΗΣΕΙΣ ΠΑΡΑΜΥΘΙΩΝ ΓΙΑ ΜΙΚΡΟΥΣ ΚΑΙ ΓΙΑ ΜΕΓΑΛΟΥΣ

με την παραμυθού Σάσα  Βούλγαρη 

τα παραμύθια των Αδελφών Γκριμ και τα ελληνικά αδερφάκια τους

· κάθε Κυριακή στις 12.00

"Ο Μεγαλύτερος Θησαυρός του κόσμου"

ΛΩΤΙΝΟΣ ΗΛΙΟΣ

Θεατρική Παράσταση για όλη την Οικογένεια

· Κάθε Σάββατο έως το Σάββατο 29 Δεκεμβρίου, στις 17:00

Σάββατο 22 και Σάββατο  29 Δεκεμβρίου, διπλές παραστάσεις 

στις 12:30 και στις 17:00

επιπλέον παράσταση την Τετάρτη 26 Δεκεμβρίου, στις 12:00

 «Η υπέροχη αγκαλιά της μαμάς μου» 

Μια θεατρική παράσταση για μικρούς και μεγάλους
· Τετάρτη 26 και Σάββατο 29 Δεκεμβρίου, στις 12:00 
Μουσικό Παραμύθι: ΧΑΝΣΕΛ ΚΑΙ ΓΚΡΕΤΕΛ

των αδελφών Γκριμ, σε μουσική του E. Humperdinck
Διασκευή και σκηνοθεσία: Λιάνα Μπάρδη-Ξένου
********
**********

ΙΜΚ,  Δεκέμβριος 2012 - Το Πρόγραμμα
Αναλυτικά:
ΘΕΑΤΡΟ
Τετάρτη 21 και Τετάρτη 28 Νοεμβρίου 2012

Τετάρτη 12 Δεκεμβρίου και Τετάρτη 19 Δεκεμβρίου 2012, 18:00- 20:00

Αντικριτικοί Αγώνες
Τετάρτες με τον Πάρι Τακόπουλο

σε μια κατάδυσή του στα αβαθή νερά της κριτικής

Οι αντικριτικοί, μεταολυμπιακοί «μικρού μήκους» αγώνες, αρχίζουν το απόγευμα (18:00-20:00) την  Τετάρτη 21 Νοεμβρίου του 2012. Κύριο θέμα τους, όχι απαραιτήτως αποκλειστικό, θα έχουν την ύπαρξη, ή την ανυπαρξία κρίσεως και κριτικής στην Ελλάδα. Συμμετέχουν, εκόντες, άκοντες, εκτός από το αποτελούμενο, από νέους αδιακρίτως ηλικίας ακροατήριο, ως προσκεκλημένοι του Πάρι Τακόπουλου, αντιστρόφως ανάλογα προς τις υποχρεώσεις τους και χωρίς σειράν προτεραιότητος, αλφαβητικήν ή αριθμητικήν, : ο Βασίλης Παπαβασιλείου, η Χαρά Μπακονικόλα, η Μάγια Λυμπεροπούλου, η Ρένη Πιττακή, η Έλλη Σολομωνίδου, ο Δημήτρης Τσατσούλης, ο Νίκος Καλαμό, ο Ανδρέας Στάϊκος, ο Μήτσος Κασόλας, ο Σπύρος Ευαγγελάτος, ο Γρηγόρης Ιωαννίδης, ο Γιώργος Γκίκας και ίσως κι άλλοι φίλοι. Έκτακτη παρουσία, κατά τους κανόνες των πιθανοτήτων, του Κώστα Γεωργουσόπουλου.

Οι κριτικοί αυτοί αντικριτικοί αγώνες, που θα διεξαχθούν στο χώρο του Ιδρύματος Μιχάλης  Κακογιάννης υπό την διεύθυνση του Πάρι Τακόπουλου, συμπίπτουν όχι εντελώς τυχαία με την έκδοση του τετάρτου τόμου των «Αντικριτικών» του από τις εκδόσεις «Καλλιγράφος».  Ο τέταρτος τόμος αυτός, των «Αντικριτικών» θα καλύπτει κριτικά την θεατρική περίοδο από το 2005 έως το 2012, ένα έτος ανοιγοκλείνον πενήντα πέντε χρόνια κριτικής, και αντικριτικής, εντατικής αυτοθεραπείας του συγγραφέα. 

Σημειωτέον ότι το έτος 2012 θα ηδύνατο να χαρακτηρισθεί, κατά αποκαλυπτικήν εξομολόγηση του ιδίου, και σαν ιδικόν του έτος, διότι μετά από την ήδη προ διετίας, κυκλοφορήσασα  από τις εκδόσεις «Ποταμός», συλλογή του «Τα Ποιητικά 2012-1950» και την προηγηθείσα έκδοση  του 2003, σε δύο τόμους από τα Ελληνικά Γράμματα των «Θεατρικών» του, καθώς και την πρόσφατη επανέκδοση σε ένα τόμο των δύο τόμων της Κενής Διαθήκης από τον «Καλλιγράφο», θα κυκλοφορήσει και ένα ειδικό αφιέρωμα για την Κενή Διαθήκη του Πάρι Τακόπουλου, συνοδευόμενο από επεξηγηματικό αυτοβιογραφικό και των δυό τους, φέρον τον περιζήτητο τίτλο : «Η Κενή Διαθήκη δι’ Αναρχαρίους». Επίσης θα έχουν εκδοθεί πρό του τέλους του 2012 και όλα – όχι απαραιτήτως «άπαντα» – τα πεζά του, τα πρωτοεκδοθέντα από τον Ίκαρο δύο μυθιστορήματά του, το «Κλεινόν Άστυ» (ελληνικά και αγγλικά) και οι «Αποστάται» (μόνο ελληνικά, γιατί στα αγγλικά έχει ήδη εκδοθεί από τις εκδόσεις Shoestring Press Publications), και οι δύο τόμοι των διηγημάτων του, ή σωστότερα των “short stories” του (ένα είδος άγνωστο στα ελληνικά και ως εκ τούτου αμετάφραστο) : οι «Βίοι Ακατάλληλοι» και το «Τις ο Λαλών».
Είσοδος ελευθέρα διά πάντα ελεύθερο «συσκεπτόμενο» έλληνα και ξένο. Για την κάθε ομιλία του συγγραφέα, ή μάλλον συνομιλία με το τιμώμενο πρόσωπο, θα υπάρχει ειδικό βοηθητικό δελτίο με «ακανθολογία» από διαφορετικά κριτικά κείμενα του Πάρι Τακόπουλου, αναλογούντα και δυσαναλογούντα εις την ενότητα του θέματος εκάστης Τετάρτης.  
Αντικριτικοί Αγώνες

Τετάρτες με τον Πάρι Τακόπουλο

σε μια κατάδυσή του στα αβαθή νερά της κριτικής

Τετάρτη 21 και Τετάρτη 28 Νοεμβρίου 2012

Τετάρτη 12 και Τετάρτη 19 Δεκεμβρίου 2012, 18:00- 20:00

Αίθουσα: Κινηματογράφος

Είσοδος ελεύθερη. 

Απαραίτητη η κράτηση θέσης. Πληροφορίες και κρατήσεις θέσεων στα ταμεία του Ιδρύματος στο τηλέφωνο 210 3418579, Δευτέρα-Παρασκευή 11:00-14:00

******
Τρίτη 11 Δεκεμβρίου 2012, στις 20:30
«Ο προτελευταίος των Μόνικιν»

μονόλογος χωρίς αρχή και χωρίς τέλος του Πάρι Τακόπουλου
σκηνοθεσία-ερμηνεία  Νίκος Καλαμό

Θεατρικό Φυτώριο Αίγινας

(με την ευκαιρία των συναντήσεων στο ΙΜΚ – "Τετάρτες με τον Πάρι Τακόπουλο")

"Ο Μόνικιν είναι εις νέος 4.000 περίπου ετών, ενδεδυμένος με γαλανόλευκες πυτζάμες, ή μετά μέλανος ως ζωμού, σμόκιν, με πρόσωπον, φέρων εισέτι, ίχνη πανελλήνιας παλιγγενεσίας".

Πρόκειται για τον κωμικοτραγικό μονόλογο ενός αυτοκτονικού χαρακτήρα, με τον εαυτό του και με άλλα πρόσωπα, με μπεκετικές και ιονεσκικές αναφορές, ο οποίος αναφέρεται - διακωμωδεί  την ελληνική πολιτική, κοινωνική και πνευματική πραγματικότητα.  Ο Νίκος Καλαμό τον έχει παρουσιάσει στο θέατρο του Γιώργου Αρμένη, στο Φεστιβάλ Εδιμβούργου, στο διεθνές Φεστιβάλ του Λονδίνου και στην Αίγινα και την Αθήνα, με εξαιρετικές κριτικές.

Τετάρτη 21 Νοεμβρίου και την

Τρίτη 11 Δεκεμβρίου 2012, στις 20:30

«Ο προτελευταίος των Μόνικιν» του Πάρι Τακόπουλου
με τον Νίκο Καλαμό

Αίθουσα: Βlack Βox

Διάρκεια: 55΄

Τιμές Εισιτηρίων: 10€ ενιαίο

******
Τετάρτη 5 έως Κυριακή 30 Δεκεμβρίου 2012

«Το Μυστικό της Κυρίας Έλεν»

Μια από σκηνής εξομολόγηση

Ένας μονόλογος της Ελένης Ζιώγα

βασισμένος στο μυθιστόρημα  του ΒΑΣΙΛΗ ΖΙΩΓΑ

«Όπως τα κούρντισες Θέ’ μου»

σε σκηνοθεσία Μαριάννας Κάλμπαρη
Κάθε Τετάρτη έως Κυριακή στις 21:30 
Στο «Μυστικό της Κυρίας Έλεν»  μια γυναίκα μας ανοίγει την «αυλαία» στην πολυκύμαντη και ηρωική ζωή της, που διατρέχει όλα τα μεγάλα γεγονότα της ιστορίας της Ελλάδας  κατά τον 20ο αιώνα,  αλλά και στην ιδιόμορφη σχέση της με τον συγγραφέα γιο της, του οποίου την αγωνιώδη πάλη για την ανακάλυψη της αλήθειας στο υπαρξιακό ερωτηματικό του θανάτου η ίδια δεν μπόρεσε  ποτέ να καταλάβει. 

Η σπάνια αυτή γυναίκα, που ξεκίνησε σαν φτωχοκόριτσο  στα Γιάννενα του 1914, και η οποία κατάφερε να γίνει επιτυχημένη αισθητικός, ήταν  η ενσάρκωση της θεληματικής προσωπικότητας.  Γι’ αυτό  πολέμησε παλικαρίσια με τα δυσανάλογα για τη  φύση της, αλλά και τη θέση της γυναίκας στην κοινωνία της εποχής της, εμπόδια, που δεν έπαυαν να ορθώνονται μπροστά της σε όλη τη διάρκεια της ζωής της σαν ένα είδος τυραννικής νομοτέλειας. 

Σε αυτό το εγχείρημα θεατρικής συγγραφής, η Ελένη Ζιώγα εκμυστηρεύεται μια αληθινή οικογενειακή ιστορία, εκείνη της γιαγιάς της και του πατέρα της. Το κείμενο είναι βασισμένο στο μυθιστόρημα  του Βασίλη Ζιώγα, της πιο ιδιότυπης και από τις σπουδαιότερες δραματουργικές φωνές της μεταπολεμικής περιόδου, «Όπως τα κούρντισες Θέ’ μου».  Για εκείνον, το μυθιστόρημα, που έγραψε μετά το θάνατο της μητέρας του,  ήταν ένας φόρος τιμής, μια χειρονομία αγάπης, αλλά ταυτόχρονα και ένα ξεκαθάρισμα λογαριασμών με το πιο σημαντικό ίσως πρόσωπο της ζωής του. 

 Η Ελένη Ζιώγα αποτίοντας το δικό της φόρο τιμής στον πατέρας της, συμπληρώνει την ιστορία όπως την έζησε η ίδια. Και καθώς ερμηνεύει το ρόλο της συνονόματης γιαγιάς της ολοκληρώνει, καθώς πρέπει, τούτη την οικογενειακή υπόθεση.

ΣΥΝΤΕΛΕΣΤΕΣ:
«Το Μυστικό της Κυρίας Έλεν»
Ένας μονόλογος της Ελένης Ζιώγα

βασισμένος στο μυθιστόρημα του ΒΑΣΙΛΗ ΖΙΩΓΑ «Όπως τα κούρντισες Θέ’ μου»

Σκηνοθεσία: Μαριάννα Κάλμπαρη

Μουσική: Ευανθία Ρεμπούτσικα

Σκηνικά-Κοστούμια: Κωνσταντίνος Ζαμάνης

Φωτισμοί: Στέλλα Κάλτσα 

Παίζει: Ελένη Ζιώγα
Τετάρτη 5 έως Κυριακή 30 Δεκεμβρίου 2012

«Το Μυστικό της Κυρίας Έλεν»

Μια από σκηνής εξομολόγηση

Ένας μονόλογος της Ελένης Ζιώγα βασισμένος στο μυθιστόρημα  
του ΒΑΣΙΛΗ ΖΙΩΓΑ "Όπως τα κούρντισες Θέ’ μου"
σε σκηνοθεσία Μαριάννας Κάλμπαρη

Κάθε Τετάρτη έως Κυριακή στις 21:30 
Αίθουσα: Black Box
Διάρκεια:   60'

Τιμές Εισιτηρίων: 10€  


                      8€ Μαθητικό /Φοιτητικό / Κάτοχοι Κάρτας Ανεργίας (ΟΑΕΔ) & Πολυτέκνων (ΑΣΠΕ) & Ευρωπαϊκής Κάρτας Νέων/  Κάτοχοι Κάρτας  Πολιτισμού/ Κάτοχοι Κάρτας Club IFA (Γαλλικού Ινστιτούτου) / Κάτοχοι Κάρτας ΙΤΙ (ΕΚΔΙΘ)/ΑμΕΑ / Άνω των 65
*********
συνεχίζονται:
· Παρασκευή 23 Νοεμβρίου έως Κυριακή 30 Δεκεμβρίου 2012
Atomic Alert του Φρεντερίκ Σοντάνγκ 
σκηνοθεσία: Λευτέρης Γιοβανίδης

κάθε Παρασκευή, Σάββατο και Δευτέρα, στις 21:30

κάθε Κυριακή στις 20.30
· Δευτέρα 19 Νοεμβρίου  έως  Τρίτη 18 Δεκεμβρίου 2012 
"3ο Low Budget Festival"

από το spirto.net με την υποστήριξη του ΙΜΚ

καθημερινά στις 21:00 (εκτός από 3/12, στις 19:00, 17/12, στις 20:00)
Παραστάσεις

  1, 2, 3 Δεκεμβρίου 2012: Αντώνης Καλογρίδης «Πάττυ Χύμα»
  4, 5, 6 Δεκεμβρίου 2012: Γιολάντα Μαρκοπούλου «Speech (Less)»
  7, 8, 9 Δεκεμβρίου 2012: Σίμος Κάκαλας «Gολfω! Director's cut»
10, 11, 12 Δεκεμβρίου 2012: 8 Kick «Χρονογραμμή»
13, 14, 15 Δεκεμβρίου 2012: Κανιγκούντα «Aλεξάντερπλατς»
16, 17, 18 Δεκεμβρίου 2012: Κώστας Γάκης «Ρωμαίος και Ιουλιέτα για δύο»
*****
Συναυλίες-Μουσικές Παραστάσεις- Οπερέτα - Μουσικά  Αφιερώματα
Παρασκευή 7 Δεκεμβρίου 2012, στις  21:00 
συναυλία   
"ΠΡΙΓΚΙΠΑ  ΧΡΕΙΑΖΟΜΑΙ ΧΡΗΜΑΤΑ"
Μια μουσική πρόταση του Χρήστου Οικονομίδη

Βασισμένη στο  μουσικό έργο του «Έρως ζώο αγέρωχο και ηχηρό»

Μια συναυλία  - θέαμα πλαισιωμένη από ποίηση που υμνεί τον έρωτα και το δράμα του χωρίς στολίδια, αλλά εκφράζει το ονειρώδες και το ευφάνταστο των στιγμών σαν αυτές να είναι κυριολεκτικά μοναδικές. Οι ήχοι και οι εικόνες  ταξιδεύουν το κοινό εκεί που η πραγματικότητα διεκδικεί την ουτοπία της.  Εκεί όπου, σε δύσκολες στιγμές,  πράγματι μεταμορφώνεται  «ο χερσότοπος σε πανδαιμόνιο μουσικής».
Η μουσική παράσταση  "Πρίγκιπα Χρειάζομαι Χρήματα" περιλαμβάνει τραγούδια σε μουσική του Χρήστου Οικονομίδη που κυκλοφορούν  σε rains disc  (cd) με τίτλο «Έρως Ζώο αγέρωχο και ηχηρό» σε ποίηση: Τάσου Λειβαδίτη, Μαρίας  Πολυδούρη, Γιώργου Ιωάννου, Μελισσάνθης, Νίκου Εγγονόπουλου,  Νίκου-Αλέξη Ασλάνογλου, Ναπολέοντα Λαπαθιώτη, Μάτσης Χατζηλαζάρου, Ισαάκ Σούση και Χρήστου Οικονομίδη.

Τραγουδούν: Μόρφω Τσαϊρέλη,  Δώρος Δημοσθένους και  Χρήστος  Οικονομίδης

Συμμετέχει πενταμελές μουσικό σύνολο
Επιμέλεια σκηνικής παρουσίασης : Μαίρη Παππά

Δημιουργία οπτικού υλικού : Κώστας Μανιουδάκης

Παρασκευή 7 Δεκεμβρίου 2012, στις 21:00

συναυλία   

"ΠΡΙΓΚΙΠΑ  ΧΡΕΙΑΖΟΜΑΙ ΧΡΗΜΑΤΑ"

Μια μουσική πρόταση του Χρήστου Οικονομίδη

Βασισμένη στο  μουσικό έργο του «Έρως ζώο αγέρωχο και ηχηρό»

Αίθουσα: Θέατρο

Διάρκεια:  90΄
Τιμή εισιτηρίων: 10€, ενιαίο
*********
Σάββατο 8 Δεκεμβρίου 2012, στις 18:30
Αφιέρωμα Μνήμης και Τιμής για τα 55 χρόνια από το θάνατο 
του Νίκου Καζαντζάκη
"ΤΟ ΠΑΙΔΙ ΤΙΜΑ ΤΟΝ ΝΙΚΟ ΚΑΖΑΤΖΑΚΗ"
Μουσικό συγκρότημα «ΚΑΡΜΑ»

Παιδική Χορωδία του Σπύρου Λάμπρου
Προβολή: Zorba the Greek του Μιχάλη Κακογιάννη
ΕΚΔΟΣΕΙΣ ΚΑΖΑΝΤΖΑΚΗ
Είσοδος ελεύθερη
ΟΙ ΕΚΔΟΣΕΙΣ ΚΑΖΑΝΤΖΑΚΗ και το ΙΔΡΥΜΑ ΜΙΧΑΛΗΣ ΚΑΚΟΓΙΑΝΝΗΣ παρουσιάζουν, μια εκδήλωση Μνήμης και Τιμής για τα 55 χρόνια από το θάνατο του Νίκου Καζαντζάκη, με τίτλο: "Το παιδί τιμά τον Νίκο Καζαντζάκη", το Σάββατο 8 Δεκεμβρίου 2012, στις 18:30, στο Θέατρο του ΙΜΚ.
«Έστρωσα με τα 24 γράμματα της αλφαβήτας – άλλες πέτρες και ασβέστες δεν έχω- τον καινούργιο δρόμο που φέρνει την λύτρωση». 
Ο Νίκος Καζαντζάκης έχει αφήσει στο μέλλον, στα παιδιά, μια μεγάλη και σημαντική παρακαταθήκη: το Λόγο του, την αξεπέραστη γραφή του, τις ιδέες του, που μπορούν να γίνουν οδηγοί για την ζωή τους. Για το Αύριο.

Στην εκδήλωση συμμετέχει το μουσικό συγκρότημα «ΚΑΡΜΑ» με τραγούδια από το καινούργιο τους cd, εμπνευσμένα από την «Ασκητική» και η Παιδική Χορωδία του Σπύρου Λάμπρου, η οποία θα ερμηνεύσει και ένα τραγούδι που συνέθεσε για τον Νίκο Καζαντζάκη. Θα ακουστούν αποσπάσματα από το έργο του. 
Τη συναυλία θα ακολουθήσει προβολή της πολυβραβευμένης κινηματογραφικής ταινίας του Μιχάλη Κακογιάννη:  Zorba the Greek, που βασίστηκε στο βιβλίο του Νίκου Καζαντζάκη: Αλέξης Ζορμπάς.
Συντελεστές

Καλλιτεχνική Επιμέλεια: Μαίρη Καλδάρα, Νίκη Σταύρου

Σκηνοθεσία Video: Γιάννης Σαββόπουλος

Ήχος: Δημήτρης Μαλέγκας

Φωτισμός: Αλέξανδρος Προδρόμου

KARMA (www.karmamusic.gr)

Φωνή: Άννα Μανωλαράκη   Πλήκτρα: Βασίλης Δρακονταειδής

Κιθάρα: Νίκος Ταβουλάρης Μπάσο: Άκης Ζερβός

Τύμπανα: Παύλος Λογαράς

Αίθουσα: Θέατρο

Είσοδος ελεύθερη. 

Απαραίτητη η κράτηση θέσης. Θα τηρηθεί σειρά προτεραιότητας

Πληροφορίες και κρατήσεις θέσεων στα ταμεία του Ιδρύματος στο τηλέφωνο 210 3418579, Δευτέρα-Παρασκευή 11:00-14:00

Χορηγός ηχητικού εξοπλισμού: Ακαδημία της Ελευθερίας του Πνεύματος

******
Δευτέρα 10 Δεκεμβρίου 2012, στις 20:30
ΒΡΑΔΙΕΣ ΑΦΗΓΗΣΗΣ ΑΥΣΤΗΡΑ ΓΙΑ ΕΝΗΛΙΚΟ ΚΟΙΝΟ

περισσότερα  ...Ρεβύθια
με την παραμυθού Σάσα Βούλγαρη

και τους μαθητές της!
Υπάρχουν ιστορίες λογιώ – λογιώ...

Παλιές, Όμορφες, Ταξιδιάρικες, Παράξενες, Πικάντικες, Ερωτικές...

που κυλάνε από δω κι από κει, όπου βγάλει το μονοπάτι, σαν τα ρεβίθια...  ξέρεις...  που μασουλούσανε παλιά όταν τις ακούγανε από το στόμα της παραμυθούς...
Τέτοιες ιστορίες, τέτοια παραμύθια... σαν ρεβίθια (και πικάντικα) θα αφηγηθεί για δεύτερη χρονιά  η Σάσα Βούλγαρη, ειδικά και αυστηρά για μεγάλους! Και πάλι Δευτέρες, χωρίς πρόγραμμα, εφ΄ όλης της... ύλης! Ελεύθερα, αυτοσχεδιαστικά και ανάλογα με τα κέφια της στιγμής!
Κάθε φορά, σε παρουσίαση έκπληξη θα είναι κοντά της και κάποιοι από τους μαθητευόμενους στα σεμινάριά της

Δέχεται και... παραγγελιές... 

ΒΡΑΔΙΕΣ ΑΦΗΓΗΣΗΣ ΑΥΣΤΗΡΑ ΓΙΑ ΕΝΗΛΙΚΟ ΚΟΙΝΟ

" περισσότερα ...Ρεβίθια..."

με την παραμυθού Σάσα Βούλγαρη

Δευτέρα 10 Δεκεμβρίου 2012, στις 20:30

Αίθουσα: Black Box
Διάρκεια: 60'

Εισιτήριο: 10€, ενιαίο
*******
Τετάρτη 12 Δεκεμβρίου 2012, στις 20:30
Μουσικοθεατρική παράσταση αφιερωμένη στην Τζένη Καρέζη...

20 χρόνια από τότε που έφυγε ...

"Λαχτάρησα μια χώρα ..."

με την Μάνια Παπαδημητρίου & τον Γιάννη Μαθέ
ΙΔΡΥΜΑ "ΤΖΕΝΗ ΚΑΡΕΖΗ"
Τραγούδια & μελοποιημένη ποίηση του Ελληνισμού της Μεσογείου σε μια μουσική παράσταση για μία ηθοποιό, ένα τραγουδιστή και τρείς  μουσικούς.

Η ηθοποιός Μάνια Παπαδημητρίου & ο τραγουδιστής Γιάννης Μαθές με τις Ιώ και Βικτωρία Κυριακίδη στο πιάνο και στο φλάουτο αντίστοιχα και τον Θοδωρή Λυκουρόπουλο στο βιολί επισκέπτονται με αγάπη & σεβασμό τα ιερά και τα όσια του Ελληνικού Τραγουδιού  ... τραγούδια,  κείμενα και εικόνες για  την πατρίδα & τον έρωτα, την ξενιτιά & τους αγώνες, το χωρισμό αλλά και την ανατολή που χαράζει …   

Επιπλέον, τιμώντας την Τζένη Καρέζη,  φέτος 20 χρόνια από τότε που έφυγε, προστέθηκαν στην παράσταση σημαντικά  τραγούδια από το θέατρο και τον κινηματογράφο που είχε τραγουδήσει μοναδικά  η μεγάλη ηθοποιός.  

Παράλληλα, με την  ευγενική παραχώρηση από το Ίδρυμα Τζένη Καρέζη διοργανώνεται έκθεση κοστουμιών & φωτογραφιών της Τζένης Καρέζη και προβολή ανέκδοτου υλικού από την τελευταία παράσταση της στην Επίδαυρο - ως Ιοκάστη στον Οιδίποδα Τύραννο.(από το αρχείο του Ειλισσού).

Τα έσοδα από τη συναυλία θα ενισχύσουν  το Ίδρυμα Τζένη Καρέζη, www.jkf.gr,                  που έχει ως αποστολή την ανακουφιστική φροντίδα ασθενών που πάσχουν από χρόνιες παθήσεις.    
Συντελεστές
Μάνια Παπαδημητρίου, αφήγηση - τραγούδι
Γιάννης Μαθές, τραγούδι
Ιώ, πιάνο
Βικτωρία Κυριακίδη, φλάουτο

Θοδωρής Λυκουρόπουλος,  βιολί
Concept, φωτογραφία, οπτικό υλικό: Βασίλης Κρητικός 
Διοργάνωση: Ειλισσός, μια εταιρία για τον πολιτισμό, www.eilissos.gr 210 9214248 

Τετάρτη 12 Δεκεμβρίου 2012, στις 20:30
Μουσικοθεατρική παράσταση αφιερωμένη στην Τζένη Καρέζη...

20 χρόνια από τότε που έφυγε ...

"Λαχτάρησα μια χώρα ..."

με την Μάνια Παπαδημητρίου & τον Γιάννη Μαθέ
ΙΔΡΥΜΑ "ΤΖΕΝΗ ΚΑΡΕΖΗ"

Αίθουσα: Θέατρο

Διάρκεια: 120΄

Τιμές εισιτηρίων:      
15€, Κανονικό 



10€, Μαθητικό /Φοιτητικό / Κάτοχοι Κάρτας Ανεργίας (ΟΑΕΔ) & Πολυτέκνων (ΑΣΠΕ) & Ευρωπαϊκής Κάρτας Νέων/  Κάτοχοι Κάρτας  Πολιτισμού/ Κάτοχοι Κάρτας Club IFA (Γαλλικού Ινστιτούτου) / Κάτοχοι Κάρτας ΙΤΙ (ΕΚΔΙΘ)  /ΑμΕΑ /  Άνω των 65 

******

Σάββατο 15 Δεκεμβρίου 2012, στις  21:00 
συναυλία   
VIENNA NAKED

με τον  Wolfgang Muthspiel 
Συνθέτη - Κιθαρίστα
Το guitarfor καλωσορίζει τον Wolfang Muthspiel, στο ίδρυμα Μιχάλης Κακογιάννης το  Σάββατο 15 Δεκεμβρίου 2012, στις 21:00.
Ο Wolfgang Muthspiel - ένας καταξιωμένος κιθαρίστας και συνθέτης με παγκόσμια φήμη και ακτινοβολία – ξεκίνησε μία νέα μεγάλη μουσική πρόκληση, συνθέτοντας ένα κύκλο τραγουδιών που διαθέτουν μόνο την κιθάρα και τη φωνή του.   

Το VIENNA NAKED είναι το πρώτο άλμπουμ του γνωστού βιρτουόζου της κιθάρας  που κυκλοφόρησε τον Ιούνιο του 2012 και ανήκει σε μία μεγαλύτερη δισκογραφική δουλειά, και ανοίγει ένα νέο κεφαλαίο στην καριέρα του κιθαρίστα - συνθέτη. Αποτελεί  ένα πιο σύνθετο ταξίδι με το οποίο εξερευνά και ανοίγει νέους μουσικούς ορίζοντες και δυνατότητες έκφρασης μέσα από το τραγούδι και το λόγο.   Η βαθειά φωνή του Muthspiel  διαθέτει την αντίστοιχη, ξεχωριστή ευαισθησία και βάθος με τις κιθαριστικές του ερμηνείες για τις οποίες έγινε γνωστός στο κοινό της κιθάρας και γοητεύει με το νέο του ξεκίνημα το γεμάτο μελωδίες που συνοδεύει αρμονικά με την κιθάρα του.  

Σάββατο 15 Δεκεμβρίου 2012, στις  21:00 

συναυλία   "VIENNA NAKED"
με τον  Wolfgang Muthspiel 

Συνθέτη - Κιθαρίστα-Τραγουδιστή

Αίθουσα: Θέατρο

Τιμή εισιτηρίων:      
25€ ενιαίο 
********

Δευτέρα 17, Τρίτη 18, Τετάρτη 19 Δεκεμβρίου 2012, στις 21:00
μουσική παράσταση  
"ΗΧΟΣ ΤΗΣ ΕΛΛΑΔΑΣ - ΜΟΥΣΙΚΗ ΤΟΥ ΚΟΣΜΟΥ"
με την  15μελή Ορχήστρα  Ελληνικής Μουσικής 

"ΕΜΜΕΤΡΟΝ"
Τραγούδι: Κώστας Μακεδόνας, Γιώργος Υδραίος και Εύα Μουμούρη
Σκηνοθεσία: Τάσος Μπιρσίμ

Η δεκαπενταμελής ΟΡΧΗΣΤΡΑ ΕΛΛΗΝΙΚΗΣ ΜΟΥΣΙΚΗΣ ''ΕΜΜΕΤΡΟΝ'  με τη συμμετοχή των τραγουδιστών Κώστα Μακεδόνα, Γιώργου Υδραίου και Εύας Μουμούρη διοργανώνουν τρεις μουσικές παραστάσεις με τίτλο: 'ΗΧΟΣ ΤΗΣ ΕΛΛΑΔΑΣ - ΜΟΥΣΙΚΗ ΤΟΥ ΚΟΣΜΟΥ¨ τη Δευτέρα 17, την Τρίτη 18 και την Τετάρτη 19 Δεκεμβρίου 2012, στις 21:00, στο Θέατρο του ΙΜΚ.

Πρόκειται για μία μουσική παράσταση γεμάτη Ελλάδα, όπου ξετυλίγεται το νήμα με τις μουσικές και τα τραγούδια συνθετών τα οποία συνοδευόμενα από τον ήχο του μπουζουκιού έντυσαν ταινίες του ελληνικού και διεθνούς κινηματογράφου, τραγουδήθηκαν από μεγάλους έλληνες και ξένους ηθοποιούς και κατέκτησαν τις καρδιές ενός ευρύτατου κοινού, μετατρέποντας έτσι τον Ήχο της Ελλάδας σε Μουσική του Κόσμου.

Ακούγονται  τραγούδια όλων των Ελλήνων συνθετών με "διεθνή καριέρα" , από τον Μ. Βαμβακάρη, και τους Γ. Ζαμπέτα, Μ. Πλέσσα και Στ. Ξαρχάκο έως τους Μ. Λοΐζο,  Μ. Θεοδωράκη,  Μ. Χατζιδάκι κ.α. Τα τραγούδια "ντύνονται" με εικόνες video και video-clip, και μας θυμίζουν τους διεθνείς καλλιτέχνες που τα ερμήνευσαν όπως:  τους Beatles, την Edith Piaf, τον Harry Belafonte, τον Nat King Cole, την Μελίνα Μερκούρη κ.α.

Δευτέρα 17, Τρίτη 18, Τετάρτη 19 Δεκεμβρίου 2012, στις 21:00

μουσική παράσταση  

"ΗΧΟΣ ΤΗΣ ΕΛΛΑΔΑΣ - ΜΟΥΣΙΚΗ ΤΟΥ ΚΟΣΜΟΥ"

με την  15μελή Ορχήστρα  Ελληνικής Μουσικής  "ΕΜΜΕΤΡΟΝ"
Τραγούδι: Κώστας Μακεδόνας, Γιώργος Υδραίος και Εύα Μουμούρη
Σκηνοθεσία: Τάσος Μπιρσίμ
Μουσική επιμέλεια & οργάνωση ορχήστρας: ΜΑΝΩΛΗΣ ΓΕΩΡΓΟΣΤΑΘΗΣ
Αίθουσα: Θέατρο

Τιμή εισιτηρίων:      10€, Ενιαίο 
*********

Παρασκευή 21, Σάββατο 22, Κυριακή 23

&

Παρασκευή 28, Σάββατο 29, Κυριακή 30 Δεκεμβρίου 2012, στις 20:30
Οπερέτα
ΑΠΑΧΗΔΕΣ ΤΩΝ ΑΘΗΝΩΝ
του Νίκου Χατζηαποστόλου σε λιμπρέτο Γιάννη Πρινέα

Σκηνοθεσία : Αλέξανδρος Ευκλείδης

Ενορχήστρωση-μουσική διεύθυνση: Μιχάλης Παπαπέτρου
Εταιρία Λυρικού Θεάτρου Ραφή
«...Είχες το νου σου να καταπιείς τους φελλούς-

τους είχες περάσει για πράσινο χαβιάρι...»

Η Εταιρία Λυρικού Θεάτρου Ραφή παρουσιάζει την οπερέτα του Νίκου Χατζηαποστόλου σε λιμπρέτο του Γιάννη Πρινέα «Οι Απάχηδες των Αθηνών» - σε σκηνοθεσία Αλέξανδρου Ευκλείδη και μουσική διεύθυνση - ενορχήστρωση Μιχάλη Παπαπέτρου, για 6 παραστάσεις (από τις 21 έως τις 30 Δεκεμβρίου 2012, Παρασκευή Σάββατο, Κυριακή) στο Ίδρυμα Μ. Κακογιάννης.

Με αφετηρία την πεποίθηση πως η οπερέτα είναι μια τέχνη του παρόντος χρόνου, η νέα παραγωγή των «Απάχηδων» επιχειρεί να επαναφέρει τον κοινωνικό διάλογο που διατρέχει τον πυρήνα του έργου σαν αίτημα γόνιμο και ζωντανό, με  φόντο το ιστορικό κέντρο της πόλης, σήμερα. Ποιοι είναι οι σύγχρονοι απάχηδες; Στην  Αθήνα του 21ου αιώνα, της πολυπολιτισμικότητας, της καλλιτεχνικής πανσπερμίας, της οικονομικής κρίσης, οι κωμικοί ήρωες του συγγραφέα Γιάννη Πρινέα και του συνθέτη Νίκου Χατζηαποστόλου διεκδικούν το χώρο και την επικαιρότητα τους, τραγουδώντας μερικές από τις πιο γνωστές κι αγαπημένες επιτυχίες του ελληνικού ελαφρού μουσικού θεάτρου.

Το έργο

Η λέξη απάχης, ξεχασμένη σήμερα, ήταν χρηστική στο Μεσοπόλεμο και πολύ απλά προέρχεται από τους Ινδιάνους Απάτσι. Μεταφορικά χρησιμοποιήθηκε για να χαρακτηρίσει τους περιθωριακούς, επικίνδυνους αλήτες του Παρισιού.

Οι Απάχηδες των Αθηνών υπήρξε, το 1921 που γράφτηκε, αλλά και για όλο το Μεσοπόλεμο, το πιο επιτυχημένο έργο της τεράστιας και σχεδόν ολοκληρωτικά λησμονημένης παραγωγής της ελληνικής οπερέτας. Σε μια Αθήνα των 293.000 κατοίκων (στην απογραφή του 1920), μόνο κατά τα δύο πρώτα χρόνια παρουσίασής τους, οι  Απάχηδες έκαναν 650 παραστάσεις σε γεμάτα θέατρα χωρητικότητας 1000 περίπου θεατών. Και φυσικά, οι Απάχηδες παίχτηκαν για δεκαετίες σε ολόκληρη την επικράτεια του ελληνικού μουσικού θεάτρου, που εκτεινόταν από την Αφρική μέχρι την Αμερική. Το έργο (του οποίο το λιμπρέτο, που αναμφίβολα αναπαράγει μια αστική ματιά, υπογράφει ο σοσιαλιστής Γιάννης Πρινέας) το είδαν εκπρόσωποι όλων των τάξεων της Αθήνας της εποχής: υπήρξε έργο λαϊκό με την πιο κυριολεκτική σημασία του όρου και μόνο από το γεγονός του όγκου του κοινού που το παρακολούθησε. 

Η τελευταία παραγωγή του έργου πραγματοποιήθηκε την περίοδο 2008-2009 από την ΕΛΣ, σε σκηνοθεσία Ισίδωρου Σιδέρη και μουσική διεύθυνση Γιώργου Αραβίδη.

Η παράσταση

Η νέα παραγωγή των Απάχηδων επιχειρεί να «ξανακοιτάξει» το μουσικό κείμενο του Χατζηαποστόλου με σεβασμό, αλλά και τόλμη,  συμπεριλαμβάνοντας  νέους και πιο έμπειρους  λυρικούς τραγουδιστές. Στο πυρήνα του καινούριου αυτού ανεβάσματος βρίσκεται η αυθεντική, πρωτότυπη παρτιτούρα του συνθέτη, ιδωμένη μέσα από τη ματιά του τριαντάχρονου μαέστρου και ενορχηστρωτή Μιχάλη Παπαπέτρου.

Ο σκηνοθέτης Αλέξανδρος Ευκλείδης, γνωστός από την πρόσφατη παραγωγή του Yasou Aida! που παρουσιάστηκε με επιτυχία στο Βερολίνο, την Αθήνα και τη Θεσσαλονίκη,  αλλά  και τις δουλειές του στην Εθνική Λυρική Σκηνή, το Φεστιβάλ Αθηνών, το Μέγαρο Μουσικής Θεσσαλονίκης, το Ίδρυμα Μ. Κακογιάννης κ.α. αναφέρει σχετικά: 
«Στη δική μας παράσταση παίρνουμε ως σημείο εκκίνησης τους επάλληλους κόσμους των άκρων. Όπως στο έργο, όπου υπονοείται μια γεωγραφική εγγύτητα των κατοικιών πλούσιων και φτωχών, έτσι και στη σημερινή  Αθήνα το πολεοδομικό αφήγημα διαπλέκει τις ταξικές ομάδες, οι οποίες συναντώνται χωροχρονικά, χωρίς αναγκαστικά να συνυπάρχουν. Στις εισόδους γκαλερί του Μεταξουργείου, όπου η αφρόκρεμα της νέας αθηναϊκής δημιουργικότητας, υποστηριζόμενη από το τελευταίο κύμα της δημοσιογραφικής βιομηχανίας του lifestyle, εκθέτει τους (συχνά πολιτικούς) προβληματισμούς της, οι σύγχρονοι απάχηδες βρίσκονται σωριασμένοι, εκθέματα κι αυτοί μιας από τις πιο αποτρόπαιες δημιουργίες του ευρωπαϊκού ανθρωπισμού. Η επαλληλία των κόσμων αυτών, πέρα από κάθε ηθικολογία, συνιστά τον πυρήνα ακριβώς της αρχικής δραματουργίας των Απάχηδων και δε μπορεί παρά να μας ενδιαφέρει, σε μια εποχή που η πόλη της Αθήνας τείνει να ταυτιστεί με το περιθώριό της, όποιο κι αν είναι αυτό.»
Συντελεστές

Σκηνοθεσία: Αλέξανδρος Ευκλείδης

Ενορχήστρωση-μουσική διεύθυνση: Μιχάλης Παπαπέτρου

Σκηνικά-κοστούμια: Χριστίνα Σπανού

Διδασκαλία χορωδίας: Ιωάννα Φόρτη

Δραματουργική συνεργασία: Κατερίνα Κωνσταντινάκου

Φωτισμοί-φωτογραφίες: Μιχάλης Κλουκίνας

Σχεδιασμός αφίσας: Σπύρος Γάγγας

Μουσική προετοιμασία:  Μαριαλένα Πολίτη

Οργάνωση παραγωγής: Εύα Καρτερού 

Παραγωγή:  Εταιρία Λυρικού Θεάτρου Ραφή

Με τους : 
Δημήτρη Ναλμπάντη

                  
Λουντμίλα Μπονταρένκο

                 
Αρκάδιο Ρακόπουλο

                 
Ιωάννα Φόρτη

                 
Δημήτρη Δημόπουλο

                 
Αναστασία Κότσαλη

                 
Θεοδωρή Μπιράκο



Μαριάννα Τζαννή κα

Παρασκευή 21, Σάββατο 22, Κυριακή 23

& Παρασκευή 28, Σάββατο 29, Κυριακή 30 Δεκεμβρίου 2012, στις 20:30
Οπερέτα

ΑΠΑΧΗΔΕΣ ΤΩΝ ΑΘΗΝΩΝ του Νίκου Χατζηαποστόλου σε λιμπρέτο Γιάννη Πρινέα
Σκηνοθεσία : Αλέξανδρος Ευκλείδης

Ενορχήστρωση-μουσική διεύθυνση: Μιχάλης Παπαπέτρου
Αίθουσα: Ειδικά διαμορφωμένος υπόγειος χώρος

Διάρκεια: 120'

Τιμές εισιτηρίων:      
12€, Κανονικό 



  8€, Μαθητικό /Φοιτητικό / Κάτοχοι Κάρτας Ανεργίας (ΟΑΕΔ) & Πολυτέκνων (ΑΣΠΕ) & Ευρωπαϊκής Κάρτας Νέων/  Κάτοχοι Κάρτας  Πολιτισμού/ Κάτοχοι Κάρτας Club IFA (Γαλλικού Ινστιτούτου) / Κάτοχοι Κάρτας ΙΤΙ (ΕΚΔΙΘ)  /ΑμΕΑ /  Άνω των 65 
********
Σάββατο 22 Δεκεμβρίου 2012, στις 21:00

Μουσική Παράσταση

ΟΣΚΑΡ ΟΥΑΪΛΝΤ: Ρήσεις και αντιρρήσεις
Μάγδα Μαυρογιάννη αφήγηση, Μίνα Πολυχρόνου υψίφωνος

Ειρήνη Καράγιαννη μεσόφωνος, Μάιρα Μηλολιδάκη μεσόφωνος

Τίτος Γουβέλης πιάνο
Η μουσική παράσταση ΟΣΚΑΡ ΟΥΑΪΛΝΤ: Ρήσεις και αντιρρήσεις σε μία ιδέα, κείμενο, σκηνοθεσία και αφήγηση της  Μάγδας Μαυρογιάννη ανεβαίνει για μία βραδιά μόνο στο Θέατρο του ΙΜΚ, το Σάββατο 22 Δεκεμβρίου 2012, στις 21:00. 

Πρόκειται για μία μινιμαλιστική σπονδυλωτή παράσταση με λόγο, λυρικό τραγούδι, πιάνο και προβολή. Βασίζεται στη ζωή του Όσκαρ Ουάιλντ και τις περίφημες ρήσεις και αντιρρήσεις του. Ο Ουάιλντ  παρ΄ ότι έζησε μόνο 44 χρόνια (1856-1909) πρόφθασε να νοιώσει τα πιο δυνατά και τα πιο τρυφερά αισθήματα μέσα από την ομοφυλοφιλία του, και να κάνει τις πιο βαθιές, τις πιο συναρπαστικές σκέψεις που είναι επίκαιρες μέχρι σήμερα. Τόσο οι θαυμαστές όσο και οι επικριτές του Όσκαρ Ουάιλντ αναγνωρίζουν πως υπήρξε ένα κοινωνικό και πολιτιστικό φαινόμενο.  Άκρως εκκεντρικός και προκλητικός με σπινθηροβόλο πνεύμα ήρθε σε αντίθεση με τη μικροαστική λογική και αυτό το πλήρωσε με μία σκανδαλώδη δίκη την οποία σχεδόν προκάλεσε ο ίδιος.

Σε ένα φανταστικό σαλόνι η ηθοποιός Μάγδα Μαυρογιάννη  στο ρόλο του Όσκαρ Ουάιλντ επίσης η μεσόφωνος Ειρήνη Καράγιαννη στον ίδιο ρόλο, οι φίλοι του μουσικοί, η υψίφωνος Μίνα Πολυχρόνου, η μεσόφωνος Μάιρα Μηλολιδάκη και ο πιανίστας Τίτος Γουβέλης μεταφέρουν το κοινό τους στον χώρο της υπερβολής και της Μπαναλιτέ από την Βικτωριανή εποχή έως σήμερα με μουσική: Πάρσελ, Έντγκαρ, Πουλένκ, Σατί, όπερες Μασνέ, Γκουνώ αλλά και Μπελίνι, Ροσίνι, Ντονιτσέτι.

Όταν λοιπόν η κλασική μουσική συνδέεται με ένα πρόσωπο όπως ο Όσκαρ Ουάιλντ ο οποίος ανήγαγε το ευφυολόγημα σε καλλιτεχνική άποψη, τότε η μουσική παράσταση περνάει σε ένα άλλο επίπεδο γοητείας και χιούμορ...
Συντελεστές:
Ιδέα - κείμενο - σκηνοθεσία - αφήγηση: Μάγδα Μαυρογιάννη  
Υψίφωνος:
Μίνα Πολυχρόνου

Μεσόφωνος:
Ειρήνη Καράγιαννη

Μεσόφωνος:
Μάιρα Μηλολιδάκη

Πιάνο:
  Τίτος Γουβέλης

Σάββατο 22 Δεκεμβρίου 2012, στις 21:00

Μουσική Παράσταση

ΟΣΚΑΡ ΟΥΑΪΛΝΤ: Ρήσεις και αντιρρήσεις
Αίθουσα: Θέατρο

Διάρκεια: 90΄
Τιμές εισιτηρίων:     10€, Κανονικό 



5€, Μαθητικό /Φοιτητικό / Κάτοχοι Κάρτας Ανεργίας (ΟΑΕΔ) & Πολυτέκνων (ΑΣΠΕ) & Ευρωπαϊκής Κάρτας Νέων/  Κάτοχοι Κάρτας  Πολιτισμού/ Κάτοχοι Κάρτας Club IFA (Γαλλικού Ινστιτούτου) / Κάτοχοι Κάρτας ΙΤΙ (ΕΚΔΙΘ)  /ΑμΕΑ /  Άνω των 65 
********
Παρασκευή 28 & Σάββατο 29 Δεκεμβρίου 2012, στις 21:00
Μια εορταστική μουσικοθεατρική παράσταση

για τα 150 χρόνια από τη γέννηση του Γάλλου συνθέτη

που άλλαξε την πορεία της μουσικής
CLAUDE DEBUSSY: “La musique à moi”
 Μάνια Παπαδημητρίου - αφήγηση, Ναταλία Γεράκη - φλάουτο, Μυρσίνη Μαργαρίτη - φωνή,  Διονύσης Μαλλούχος - πιάνο

Για τρίτη συνεχόμενη χρονιά το Ίδρυμα Μιχάλης Κακογιάννης γιορτάζει τα Χριστούγεννα με μία ιδιαίτερη μουσική συναυλία-παράσταση: Φέτος, η φλαουτίστα Ναταλία Γεράκη και ο πιανίστας Διονύσης Μαλλούχος, με τη συνδρομή της σοπράνο Μυρσίνης Μαργαρίτη, παρουσιάζουν ένα πρόγραμμα αφιερωμένο στον ιμπρεσιονιστή  συνθέτη Κλωντ Ντεμπισύ, το οποίο πλαισιώνεται με κείμενα που αποδίδει θεατρικά η ηθοποιός και σκηνοθέτης Μάνια Παπαδημητρίου. Την Παρασκευή 28  και το Σάββατο 29 Δεκεμβρίου 2012, στις 21:00, στο Θέατρο του ΙΜΚ.
Η βραδιά είναι αφιερωμένη στα 150 χρόνια από τη γέννηση του Κλωντ Ντεμπισύ ο οποίος άνοιξε την πόρτα της μουσικής στον 20ο αιώνα. Στον συνθέτη που, επαναστατώντας ενάντια στο συντηρητικό καλλιτεχνικό κατεστημένο της εποχής του με τα έργα του και την αντίληψή του για το χρόνο, το ρυθμό και την αρμονία άλλαξε για πάντα τον τρόπο που προσλαμβάνουμε τη μουσική. 

Ο Ντεμπισύ ήταν ο συνθέτης, που αρνήθηκε να απεμπολήσει τα μουσικά του χαρίσματα και απόψεις για την εξασφάλιση μιας σίγουρης θέσης στη μουσική ζωή του Παρισιού, και έστρεψε όλες του τις δυνάμεις προς ένα υψηλό καλλιτεχνικό ιδανικό, προς την αναζήτηση μιας «musique à moi» και είναι ο εμπνευστής μιας «στιγμιοτυπικής» απεικόνισης άμεσα συνδεδεμένης με τον ιμπρεσιονισμό. 
Όπως οι πίνακες των ιμπρεσιονιστών ζωγράφων μετατρέπονται σε φόρμες και χρώματα, έτσι και τα έργα του Ντεμπισύ μεταμορφώνονται σε αποχρώσεις και ηχοχρώματα. «Θα ήταν καλό να έβλεπε κανείς τη μουσική…» έλεγε χαρακτηριστικά, αποκαλύπτοντας το πάθος του για τα χρώματα και την οπτική του προσέγγιση σε μια κατά βάση ακουστική τέχνη. 

Ακόμα, το μουσικό του έργο εξελίσσεται μέσα στο απόγειο του γαλλικού συμβολισμού. Στην ποίηση των Λεκόντ ντε Λιλ, Μποντλέρ, Μπανβίλ, Μαλαρμέ, Βερλέν, Μπουρζέ, Μέτερλινκ, Μουρέ και Λουί, ο Ντεμπισύ βρίσκει μια αδελφή φωνή για να αποδώσει με ήχους το μυστηριώδες, το μισο-ειπωμένο, την ατμόσφαιρα του απόμακρου. Ο Ντεμπισύ είναι αναμφίβολα ο πρώτος «μοντέρνος» συνθέτης και εξακολουθούσε να βρίσκεται τουλάχιστον ένα βήμα μπροστά από το κοινό του μέχρι το τέλος της ζωής του. 
Παρασκευή 28 & Σάββατο 29 Δεκεμβρίου 2012, στις 21:00

Μια εορταστική μουσικοθεατρική παράσταση για τα 150 χρόνια από τη γέννηση του Γάλλου συνθέτη που άλλαξε την πορεία της μουσικής
CLAUDE DEBUSSY “la musique à moi”
Συντελεστές

Μάνια Παπαδημητρίου - αφήγηση, σκηνική επιμέλεια
Ναταλία Γεράκη - φλάουτο, concept, κείμενα

Μυρσίνη Μαργαρίτη - φωνή

Διονύσης Μαλλούχος - πιάνο
Αίθουσα: Θέατρο
Διάρκεια: 80’

Τιμή εισιτηρίων:      
15€, Κανονικό 



12€, Μαθητικό /Φοιτητικό / Κάτοχοι Κάρτας Ανεργίας (ΟΑΕΔ) & Πολυτέκνων (ΑΣΠΕ) & Ευρωπαϊκής Κάρτας Νέων/  Κάτοχοι Κάρτας  Πολιτισμού/ Κάτοχοι Κάρτας Club IFA (Γαλλικού Ινστιτούτου) / Κάτοχοι Κάρτας ΙΤΙ (ΕΚΔΙΘ)  /ΑμΕΑ /  Άνω των 65 
*******
Παράσταση Χορού

Παρασκευή 30 Νοεμβρίου & Σάββατο 1 Δεκεμβρίου 2012, στις 20:30
Χοροθέατρο Ομάδα Πέντε

"Εγχειρίδιο Χρήσης για Ένα Τραπέζι, μία Καρέκλα,

Πέντε Κούκλες και Μισίνα"
Χλόης Μελίδου και Ρούλας Κλεοβούλου
"Mary’s Song"

Ρούλας Κλεοβούλου
Το Χοροθέατρο Ομάδα Πέντε από την Κύπρο ταξιδεύει στην Αθήνα και παρουσιάζει σε δύο παραστάσεις, τα έργα του «Εγχειρίδιο Χρήσης για Ένα Τραπέζι, μία Καρέκλα, Πέντε Κούκλες και Μισίνα» (2004) των Χλόης Μελίδου και Ρούλας Κλεοβούλου (διάρκεια 35’) και "Mary’s Song" (2006) της Ρούλας Κλεοβούλου ( διάρκεια 35’)  που αποτελούν δύο από τις πιο σημαντικές στιγμές της Ομάδας κατά την πρώτη δεκαετία  της πορείας της.  Στο Θέατρο του ΙΜΚ, την Παρασκευή 30 Νοεμβρίου και το Σάββατο 1η Δεκεμβρίου στις 20:30. Δύο από τις πιο

















































































































· "Εγχειρίδιο Χρήσης για Ένα Τραπέζι, μία Καρέκλα, Πέντε Κούκλες και Μισίνα"  της Χλόης Μελίδου και της Ρούλας Κλεοβούλου
Πρόκειται για ένα ντουέτο που αποτελείται από δύο σόλι, τα οποία οι δύο χορογράφοι δημιούργησαν η μία για την άλλη. Προσωπικές στιγμές δύο γυναικών που δρουν και αντιδρούν...σχολιάζοντας κοινωνικά πρότυπα. Το έργο παρουσιάστηκε για πρώτη φορά στην Πλατφόρμα Χορού Κ

ύπρου το 2004. Διάρκεια: 35’
Φωτισμοί: Παναγιώτης Μανούσης

Χορεύουν: Χλόη Μελίδου και Ρούλα Κλεοβούλου
· "Mary’s Song" της Ρούλας Κλεοβούλου
Φωτισμοί: Παναγιώτης Μανούσης

Χορεύει: Χλόη Μελίδου 


Ένα χοροθεατρικό έργο που συνδυάζει τον λόγο και  την κίνηση, εμπνευσμένο 
από  κείμενα της Sylvia Plath. Το έργο παρουσιάστηκε στην Πλατφόρμα 
Σύγχρονου Χορού Κύπρου 2006, και στο F.I.T.A Festival στο Λονδίνο το 2009. 
Διάρκεια: 35'  
Το  Χοροθέατρο Ομάδα Πέντε ιδρύθηκε το 1999. Έχει στο ενεργητικό του 23 έργα, με τακτικές συμμετοχές στην Πλατφόρμα σύγχρονου χορού Κύπρου, στο καλοκαιρινό site specific Φεστιβάλ Χορού στη Λεμεσό, στο Ευρωπαϊκό Φεστιβάλ χορού, αλλά και με ανεξάρτητες παραγωγές. Έργα των δύο χορογράφων της Ομάδας έχουν παρουσιαστεί στο Λονδίνο (2009), στο Παρίσι (2008, 2009), και στην Αθήνα (2011).

Το Χοροθέατρο Ομάδα Πέντε είναι ένα από τα ιδρυτικά μέλη της Στέγης Σύγχρονου Χορού Λεμεσού (2007)  όπως και της ΝΕΑΣ ΚΙΝΗΣΗΣ ΟΜΑΔΩΝ ΧΟΡΟΥ ΧΟΡΕΥΤΩΝ ΚΑΙ ΧΟΡΟΓΡΑΦΩΝ ΚΥΠΡΟΥ (2004). Βασικοί συντελεστές της Ομάδας από την ίδρυση της είναι η Ρούλα Κλεοβούλου και η Χλόη Μελίδου.
Με την Υποστήριξη:

Πολιτιστικές Υπηρεσίες του Υπουργείου Παιδείας και Πολιτισμού

Ε.Θ.Α.Λ

Συνεργατικό Ταμιευτήριο Λεμεσού

Αντρέας Νεοκλέους και Σια Λ.Τ.Δ

Δήμος Λεμεσού

Παρασκευή 30 Νοεμβρίου & Σάββατο 1 Δεκεμβρίου 2012, στις 20:30

Χοροθέατρο Ομάδα Πέντε
"Εγχειρίδιο Χρήσης για Ένα Τραπέζι, μία Καρέκλα, Πέντε Κούκλες και Μισίνα"

Χλόης Μελίδου και Ρούλας Κλεοβούλου

"Mary’s Song" Ρούλας Κλεοβούλου
Αίθουσα: Θέατρο
Διάρκεια: 80' (με διάλειμμα)

Τιμή εισιτηρίων:      
8€, Κανονικό 



6€, Μαθητικό /Φοιτητικό / Κάτοχοι Κάρτας Ανεργίας (ΟΑΕΔ) & Πολυτέκνων (ΑΣΠΕ) & Ευρωπαϊκής Κάρτας Νέων/  Κάτοχοι Κάρτας  Πολιτισμού/ Κάτοχοι Κάρτας Club IFA (Γαλλικού Ινστιτούτου) / Κάτοχοι Κάρτας ΙΤΙ (ΕΚΔΙΘ)  /ΑμΕΑ /  Άνω των 65 
**********
Εκθέσεις
Δευτέρα 10 έως Πέμπτη 13 Δεκεμβρίου 2012

ΕΚΘΕΣΗ ΕΙΚΑΣΤΙΚΩΝ

ΦΙΛΑΝΘΡΩΠΙΚΟΥ ΧΑΡΑΚΤΗΡΑ 

ΤΟΥ ΟΜΙΛΟΥ 

ΓΙΑ ΤΗΝ ΟΥΝΕΣΚΟ ΤΕΧΝΩΝ ΛΟΓOY ΚΑΙ ΕΠΙΣΤΗΜΩΝ
Εγκαίνια: Δευτέρα 10 Δεκεμβρίου 2012, στις 19:30
Ο Όμιλος για την UNESCO Τεχνών, Λόγου και Επιστημών Ελλάδος, στο πλαίσιο των ετήσιων δρώμενών του διοργανώνει Πανελλήνια Έκθεση Εικαστικών των μελών του, φιλανθρωπικού σκοπού,  στο Ίδρυμα "Μιχάλης Κακογιάννης" από τη Δευτέρα 10 έως την Πέμπτη 13 Δεκεμβρίου 2012. Εγκαίνια: Δευτέρα 10 Δεκεμβρίου 2012, στις 19:30.
Τα έσοδα των έργων θα δοθούν στην "Κιβωτό του κόσμου", στο έργο του Πατέρα Αντώνιου.
Δευτέρα 10 έως Πέμπτη 13 Δεκεμβρίου 2012

ΕΚΘΕΣΗ ΕΙΚΑΣΤΙΚΩΝ ΦΙΛΑΝΘΡΩΠΙΚΟΥ ΧΑΡΑΚΤΗΡΑ 
ΤΟΥ ΟΜΙΛΟΥ ΓΙΑ ΤΗΝ ΟΥΝΕΣΚΟ ΤΕΧΝΩΝ ΛΟΓOY ΚΑΙ ΕΠΙΣΤΗΜΩΝ

Εγκαίνια: Δευτέρα 10 Δεκεμβρίου 2012, στις 19:30

Εκθεσιακός Χώρος 1ου Ορόφου
Ώρες λειτουργίας: Δευτέρα - Κυριακή 18:00 - 22:00

Είσοδος Ελεύθερη

*******
Τρίτη 11 Δεκεμβρίου 2012  έως Κυριακή 6 Ιανουαρίου 2013
Έκθεση




       «παραμυθο...

          



     ...σχεδιάσματα»
παραμυθοφορεσιές και παραμυθοκατασκευές 

από Σχεδιαστές του Ομίλου σπουδών μόδας PANSIK
πάνω σε αφηγήσεις της παραμυθούς Σάσας Βούλγαρη
Εγκαίνια: Τρίτη 11 Δεκεμβρίου 2012, στις 20:30

Η παραμυθού Σάσα Βούλγαρη εμπνέει με τα παραμύθια της και οι σχεδιαστές του Ομίλου σπουδών μόδας PANSIK  παραμυθο-σχεδιάζουν. 

Με αφορμή τα 200 χρόνια από την πρώτη έκδοση των παραμυθιών των αδερφών Γκριμ και τη γιορτή των 20 χρόνων της στο χώρο της αφήγησης η αφηγήτρια Σάσα  Βούλγαρη στήνει σε συνεργασία με το Ίδρυμα Μιχάλης Κακογιάννης μια παραμυθο-γιορτή με παραμυθένιες συνεργασίες! Απόφοιτοι  και σπουδαστές του Τμήματος ενδυματολογίας της PANSIK  δημιουργούν και στήνουν μία έκθεση με θεατρικά αντικείμενα, σχέδια και σκηνικά ρούχα.

Οι ντουλάπες της Σταχτοπούτας, και τα χτενάκια της Ραπουνζέλ, τα βαζάκια της μάγισσας, η παπουτσοθήκη των 7 νάνων και η θεόρατη πατούσα του παπουτσιού του Γίγαντα, καθρέφτες, γάντια, σπόροι μυστικοί, κουτιά και μπαουλάκια μαγικά... 
Μια παραμυθένια έκθεση αντικειμένων, σχεδίων και πολλών εκπλήξεων με αφορμή τα παραμύθια. Η Σάσα Βούλγαρη αφηγείται και οι σπουδαστές της PANSIK σχεδιάζουν παραμυθοφορεσιές και παραμυθοκατασκευές. 

200 ΧΡΟΝΙΑ  ΑΠΟ ΤΗΝ ΠΡΩΤΗ ΕΚΔΟΣΗ ΤΟΥ ΒΙΒΛΙΟΥ ΤΩΝ ΑΔΕΡΦΩΝ GRIMM
20 ΧΡΟΝΙΑ ΑΦΗΓΗΣΕΙΣ ΠΑΡΑΜΥΘΙΩΝ ΜΕ ΤΗΝ ΣΑΣΑ ΒΟΥΛΓΑΡΗ
Τρίτη 11 Δεκεμβρίου 2012  έως Κυριακή 6 Ιανουαρίου 2013

Έκθεση
«παραμυθο...

          ...σχεδιάσματα»
παραμυθοφορεσιές και παραμυθοκατασκευές 

από Σχεδιαστές του Ομίλου σπουδών μόδας PANSIK
πάνω σε αφηγήσεις της παραμυθούς Σάσας Βούλγαρη

Εγκαίνια: Τρίτη 11 Δεκεμβρίου 2012, στις 20:30
Εκθεσιακός χώρος ισογείου

Ώρες λειτουργίας: Δευτέρα - Κυριακή 18:00 - 22:00

Είσοδος Ελεύθερη
*******
Παρασκευή 14 Δεκεμβρίου 2012  έως Κυριακή 20 Ιανουαρίου 2013

Έκθεση Ζωγραφικής
«Συνάντηση»

 Κίκος Λανίτης, Ελένη Νικοδήμου, 
Σταύρος Κίκας, Λευτέρης Ολύμπιος

 ΓΚΑΛΕΡΙ ΓΚΛΟΡΙΑ ΚΑΣΣΙΑΝΙΔΗ
Η Έκθεση Ζωγραφικής "Συνάντηση" διοργανώνεται από την Κυπριακή Γκαλερί Γκλόρια Κασσιανίδη στο πλαίσιο της Ευρωπαϊκής Κυπριακής Προεδρίας, από την Παρασκευή 14 Δεκεμβρίου 2012  έως την Κυριακή 20 Ιανουαρίου 2013, στους εκθεσιακούς χώρους του 2ου και του 3ου ορόφου του Ιδρύματος Μ. Κακογιάννης.
 Σε αυτήν "συναντώνται" τέσσερεις εικαστικοί δημιουργοί με διαφορετικές κατευθύνσεις και τεχνοτροπίες. Σε μέρες οικονομικής κρίσης όπου η τέχνη και ο πολιτισμός δέχεται βαρύ πλήγμα, οι καλλιτέχνες Κίκος Λανίτης, Ελένη Νικοδήμου, Σταύρος Κίκας και Λευτέρης Ολύμπιος συναντώνται εικαστικά, δηλώνοντας ότι η τέχνη είναι ζωντανή και συνεχίζει να καταγράφει το πολιτικοκοινωνικό γίγνεσθαι της εποχής τους. 

Χορηγός Υπουργείο Παιδείας και Πολιτισμού Κύπρου 
Οι τέσσερεις εικαστικοί καλλιτέχνες
ΣΤΑΥΡΟΣ ΚΙΚΑΣ 

Γεννήθηκε το 1969 στη Λευκωσία. Πήρε τα πρώτα μαθήματα σχεδίου και ζωγραφικής από την ζωγράφο Νίτσα Χατζηγεωργίου και ακολούθως φοίτησε στην Ανωτάτη Σχολή Καλών Τεχνών της Αθήνας στο εργαστήριο του Δημοσθένη Κοκκινίδη (1990-1995). Παράλληλα παρακολούθησε τα εργαστήρια Χαρακτικής, Αγιογραφίας και Ψηφιδωτού στην ίδια σχολή.

 Το 1993 και 1994 πήρε την Κρατική Υποτροφία Α.Σ.Κ.Τ. Το 1998 βραβεύτηκε με το αργυρό Μετάλλιο στην 1η ετήσια Φθινοπωρινή έκθεση Βενετίας. Το 1999 διακρίθηκε στην 1η ετήσια Ανοιξιάτικη έκθεση Βενετίας. Το 2002 του απονεμήθηκε το 1ο βραβείο «Κύπριοι Ζωγράφοι της 3ης χιλιετίας» και το 2012 το τιμητικό βραβείο “Άρχιππος Κουίντζι”, στη Μαριούπολη της Ουκρανίας. Είναι μέλος του Ε.Ε.ΤΕ και Ε.ΚΑ.ΤΕ

Από το 1992, ως σπουδαστής, μέχρι σήμερα έχει στο κάνει έξι Ατομικές Εκθέσεις σε Αθήνα, Ρόδο και Λευκωσία και έχει λάβει μέρος σε περισσότερες από 20 Ομαδικές Εκθέσεις σε Ελλάδα Αθήνα, Κύπρο (Λευκωσία, Λεμεσό), Ιταλία (Βενετία), Ουκρανία (Μαριούπολη), Βέλγιο (Βρυξέλλες),   Αίγυπτο (Αλεξάνδρεια).
ΛΕΥΤΕΡΗΣ ΟΛΥΜΠΙΟΣ           

Γεννήθηκε το 1953 στη Λεμεσό. Σπούδασε στην Αθήνα, γραφικές τέχνες στη Σχολή Δοξιάδη (1973-1976),  στην Ανωτάτη Σχολή Καλών Τεχνών στην Αθήνα ζωγραφική, αγιογραφία, φρέσκο και ψηφιδωτό (1978-1984) και ζωγραφική και γλυπτική στη Ελεύθερη Ακαδημία Καλών Τεχνών της Χάγης (1984-1986).
Το καλοκαίρι του 1985 επισκέφθηκε το IJmuider Kring , μια κοινότητα καλλιτεχνών στο IJmuiden, ένα χωριό λίγο έξω από το Amsterdam. Η επαφή του με την ομάδα αυτή και ειδικά τον ζωγράφο Lei Moulin ήταν καθοριστική για την μετέπειτα πορεία της δουλειάς του.
Το 1996 άρχισε να δουλεύει τη σειρά των έργων της Υπόσχεσης, με αφορμή τα γεγονότα της Δερύνειας στην Κύπρο την ίδια χρονιά και τον τραγικό θάνατο του Τάσου Ισαάκ και Σολωμού Σολωμού. Η Υπόσχεση τελείωσε το 2000 και στα επόμενα τρία χρόνια εκτέθηκε σε έξι πόλεις σε τέσσερις διαφορετικές χώρες, Πορτογαλία Ολλανδία, Ελλάδα και Μεξικό. Η σειρά αυτή ξεφεύγει από τις τοπικές της διαστάσεις και καταλήγει να αποτυπώνει την οικουμενική διάσταση της ανθρώπινης αγωνίας. Η Υπόσχεση δεν παρουσιάστηκε μέχρι τώρα στην Κύπρο.

Το 1997 συμμετείχε στην 47η Μπιενάλε της Βενετίας εκπροσωπώντας την Κύπρο με τον κύκλο δουλειάς "Φιλοξενία".

Η προβληματική του Ολύμπιου κινείται γύρω από πτυχές του Κυπριακού πολιτισμού όπως αυτές διαμορφώθηκαν μέσα από την βυζαντινή παράδοση και το μεσογειακό κλίμα. Εκθέτει συστηματικά την δουλειά του στην Κύπρο, Ελλάδα και Ολλανδία. Η δουλειά του βρίσκεται σε μεγάλες ιδιωτικές και δημόσιες συλλογές.

Βασικότεροι κύκλοι δουλειάς: Αποκαθήλωση· Κοχύλια· Φιλοξενία· Ιχθύς· Υπόσχεση· Κάθαρσις  .Το φόρεμα της Ελεονόρας· Ζήτημα Επιλογής· Παναγίες της Ομορφιάς · Το ταξίδι.
Ο Λευτέρης Ολύμπιος ζει και εργάζεται στο Amsterdam
ΚΙΚΟΣ ΛΑΝΙΤΗΣ 
Γεννήθηκε στη Λεμεσό της Κύπρου αλλά μεγάλωσε και σπούδασε (Fine Arts) στο Λονδίνο. Έχει στο ενεργητικό του περισσότερες από 56 ατομικές εκθέσεις και πολλές ομαδικές. 

Από το 1980 είναι επαγγελματίας καλλιτέχνης. 

Για 10 χρόνια μέχρι το 2005 έγραφε (μόνιμες στήλες) σε διάφορα περιοδικά. 

Από το 2005 αρθρογραφεί (μόνιμες στήλες)  στις εφημερίδες  «Σημερινή» και «City» (Κύπρος). Το 2005 και το 2007 ήταν κριτής για τα “International  ΕMΜΥ awards” στην κατηγορία ντοκιμαντέρ. Δημιουργός του βραβείου (γυναίκα της χρονιάς Madam Figaro)

Η δουλειά του: Κατ’ εξοχήν χρωματοποιός, επιβάλλει πολλαπλές αναγνώσεις με τον εκφραστικά δυναμισμό του χρώματος που πλάθει και την αναγνωρίσιμη εικαστική του ιδιόλεκτο.  Σε κάθε έκθεσή του, εκπλήσσει με τις απόψεις του, τις πάμπολλες τεχνικές, τα μέσα έκφρασης που χρησιμοποιεί και τις θεματικές του επιλογές. 

ΕΛΕΝΗ ΝΙΚΟΔΗΜΟΥ
Γεννήθηκε στην Άλωνα της Κύπρου. Σπούδασε καταρχήν Οικο​νομικές Επιστήμες (ΑΣΟΕΕ) στην Αθήνα (1973-77) και το 1978 γράφεται στην Ecole Nationale Superieure des Beaux-arts του Παρισιού. Το 1983 πήρε το δίπλωμα της ζωγραφι​κής και χαρακτικής. Εργάστηκε στη Cite Internatiotale des Arts στο Παρίσι (1981-84). Υπήρξε υπότροφος της Γαλλικής Κυβέρνησης (1981-83) του ΕΟΜΕΧ (1980), του Ιδρύματος Λεβέντη (1985-86) και της Γαλλικής Κυβέρνησης (1987-88). 
Το 1986 έλαβε το πρώτο βραβείο του διαγωνισμού Matisse από την Γαλλική Πρεσβεία της Κύπρου,
έχει πραγματοποιήσει πάνω από 22 Ατομικές Εκθέσεις σε Γαλλία, Ελλάδα, Κύπρο, Πορτογαλία, Σουηδία, Ελβετία, Βέλγιο, και χει συμμετάσχει σε πάνω από 50 Ομαδικές Εκθέσεις. Έργα της βρίσκονται σε πολλές ιδιωτικές και δημόσιες συλλογές και Μουσεία σε Ευρώπη, ΗΠΑ και Ιαπωνία.

Παρασκευή 14 Δεκεμβρίου 2012  έως Κυριακή 20 Ιανουαρίου 2013

Έκθεση Ζωγραφικής

«Συνάντηση»

 Κίκος Λανίτης, Ελένη Νικοδήμου, 

Σταύρος Κίκας, Λευτέρης Ολύμπιος

 ΓΚΑΛΕΡΙ ΓΚΛΟΡΙΑ ΚΑΣΣΙΑΝΙΔΗ

Εκθεσιακοί Χώροι 2ου & 3ου Ορόφου
Ώρες λειτουργίας: Δευτέρα - Κυριακή 18:00 - 22:00

Είσοδος Ελεύθερη
******
Σάββατο 15 Δεκεμβρίου 2012 έως Κυριακή 6 Ιανουαρίου 2013
Έκθεση Ζωγραφικής
 «Μικρά παραμύθια»
IGLI GIORGO
Εγκαίνια: Σάββατο 15 Δεκεμβρίου 2012 στις 18:00
20 ζωγραφικοί πίνακες, ένας διάλογος στην καρδιά του καλλιτέχνη


Ο Igli Jorgo παρουσιάζει στο Ίδρυμα Μιχάλης Κακογιάννης την έκθεση ζωγραφικής "Μικρά παραμύθια", από το Σάββατο 15 Δεκεμβρίου 2012 έως την Κυριακή 6 Ιανουαρίου 2013

Με την έκθεσή του "Μικρά παραμύθια",  ο Αλβανός ζωγράφος Igli Jorgo   ανασύρει και αποτυπώνει συναισθήματα με την οπτική γωνία ενός χαμένου παιδικού ονείρου, που ακόμα βρίσκεται κάπου μέσα στο σκοτεινό συννεφιασμένο λαβύρινθο του μυαλού. 
Πρόκειται για μία συλλογή από 20 νέα έργα σε καμβά με λάδι, διαφόρων μεγεθών του καλλιτέχνη που ζει από την τέχνη του, στη Ελλάδα, πάνω από δύο δεκαετίες. 

Η νέα δουλειά του Igli  παρουσιάζει την πραγματική διάσταση της ζωής ακόμα και σε μια εποχή οικονομικής ύφεσης, θυμίζοντας την πρώτη του αγάπη, τα μικρά παραμύθια και τα χρώματα,  την αθωότητα και την προσδοκία με τις οποίες όρμησε σε μια περιπέτεια που έκανε τα πράγματα να δείχνουν τόσο υπέροχα, γεμάτα αγάπη και ενθουσιασμό. Ο Igli μέσα από τα «Μικρά του Παραμύθια»,  μιλά για την ιστορία της Αληθινής Αγάπης, όπου ένα νεαρό ζευγάρι  μπορεί να πετάξει ελεύθερο από την κοινωνική καταπίεση και να ζήσει χίλιες περιπέτειες με διαφορετικά οχήματα όπως μ’ ένα τροχήλατο καράβι - νησί, το κάστρο τους για την Χώρα του ποτέ στο Αιγαίο...  
Ο IGLI GIORGO σημειώνει για τη νέα του δουλειά: Τα παιδικά μου όνειρα γίνονται ενήλικα οράματα μιας πλατωνικής περιπέτειας. Η έμπνευση ξεκινά το ταξίδι της καλλιτεχνικής της ερμηνείας με όλα μου τα υπάρχοντα… Αναζητώντας ένα κλαδί να ξαποστάσει και ν’ αγγίξει τα πόδια της στη γη, να γεννηθεί.  Αντιδρώ… Αφήνω την σκέψη να χυθεί έξω από τα όρια και δημιουργώ στα περιθώρια… Μέσα από μια έκρηξη γεννά το ρόδο της… και είναι η λεπτομέρεια που κάνει την διαφορά.
Γίνομαι μικρός… προκειμένου να χωθώ στου γαρύφαλλου το φύλλο και ν’ αναπτυχθώ, να δημιουργήσω την επαφή. Με άξονα τη δική της μουσική αναγεννιέμαι πάνω σ’ ένα σύννεφο, κομμάτι ενός τελάρου πάνω σ’ ένα πίνακα. 
Τόσο διαφορετικοί κι όμως τόσο ίδιοι….  Ξεφεύγω από το ασπρόμαυρο κάδρο της καθημερινότητα και βαδίζω κοντά σου, πάνω από τις σκεπές ψηλά στο σύννεφο που αδειάζεις τις σκέψεις σου σε γήινες αύρες.  Καραβοκύρης στη χάρτινη βαρκούλα…. και το ταξίδι της έμπνευσης πάλι από την αρχή … των μικρών παραμυθιών και των χρωμάτων…
Ο Igli Jorgo γεννήθηκε το 1965 στα Τίρανα της Αλβανίας. Είναι απόφοιτος της Ακαδημία Καλών Τεχνών των Τιράνων (πτυχίο  ισότιμο με της Α.Σ.Κ.Τ.) και μέλος του Επιμελητηρίου Εικαστικών Τεχνών Ελλάδος. Έχει στο ενεργητικό του εφτά ατομικές (Εθνική Πινακοθήκη-Τίρανα, Παρνασσός, Gallerie Konti, Gallerie Lefakis, Mykonos Art Gallery, Αίθουσα Μελίνα Μερκούρη, Πολιτιστικό Κέντρο Δήμου Αλίμου σε Αθήνα, Ύδρα και Μύκονο).  Επίσης έχει πάρει μέρος σε επτά ομαδικές εκθέσεις σε Αθήνα, Θεσσαλονίκη, Μύκονο, Λευκωσία, Τίρανα.
Έργα του βρίσκονται στη Εθνική Πινακοθήκη της Αλβανίας και σε Ιδιωτικές Συλλογές  στην Ελλάδα και στο εξωτερικό.  Ζει και εργάζεται στην Αθήνα από το 1991.
Σάββατο 15 Δεκεμβρίου 2012 έως Κυριακή 6 Ιανουαρίου 2013

Έκθεση Ζωγραφικής: «Μικρά παραμύθια»

IGLI GIORGO
Εγκαίνια: Σάββατο 15 Δεκεμβρίου 2012 στις 18:00

20 ζωγραφικοί πίνακες, ένας διάλογος στην καρδιά του καλλιτέχνη

Εκθεσιακός Χώρος 1ου Ορόφου
Ώρες λειτουργίας: Δευτέρα - Κυριακή 18:00 - 22:00
Είσοδος Ελεύθερη
*****
Παρασκευή 21 και Σάββατο 22 Δεκεμβρίου 2012

"μοιράζομαι..."

Μία ιδιότυπη έκθεση, προάγγελος μιας συνέχειας...

Έρη Στάη

Κώστας Πίτσιος

Αλίκη Κριτσέλη
σε μία ιδέα της Έρης Στάη
Άλλωστε το πιο σημαντικό είναι να μοιραζόμαστε... 
"μοιράζομαι..." μία ιδιότυπη Έκθεση τριών "εραστών της τέχνης" που αναζητούν μέσα από την τέχνη τους τα σημάδια των καιρών. Πάνω σε μία ιδέα της Έρης Στάη συνοδοιπορούν ο Κώστας Πίτσιος φωτογράφος και η Αλίκη Κριτσέλη Ψυχολόγος - Ψυχοθεραπεύτρια και μοιράζονται με το κοινό, ασφαλώς αντικείμενα τέχνης αλλά κύρια συναισθήματα, αγάπη και αλληλεγγύη στο Video-room του Ιδρύματος Μ. Κακογιάννης για δύο μόνο ημέρες, στην καρδιά των εορτών, την Παρασκευή 21 και το Σάββατο 22 Δεκεμβρίου 2012.
Η Έρη Στάη σημειώνει: Η ιδέα του “μοιράζομαι"  γεννήθηκε το Μάιο του 2012  παρατηρώντας γύρω μου, το συναισθηματικό κενό που δημιουργεί η έλλειψη αλληλεγγύης.

Πιο συγκεκριμένα το πώς η αβεβαιότητα του αύριο αντί να μας  ενώνει προς το δρόμο της δημιουργίας και του μοιράζεσθαι, να κάνει το χρήμα αυτοσκοπό, να ξεχνάμε την έννοια της παρατήρησης και της πραγματικής αγάπης και να θυσιάζουμε τις αξίες μας στο βωμό της φαινομενικής επιβίωσης.

Στο "μοιράζομαι..." θα εκτεθούν αντικείμενα τέχνης όπου ο κάθε καλλιτέχνης θα περάσει το μήνυμα του, και τα πιστεύω του μέσα από το δικό του μέσω έκφρασης κι αγάπης. Τα εκθέματα θα μπορεί να τα αποκτήσει ο εκάστοτε ενδιαφερόμενος δίνοντας απλά κάτι που αγαπά, ενώ παράλληλα με το αντάλλαγμα θα δηλώνει τί σημαίνει γα αυτόν η προσφορά και πώς αντανακλάται μέσα του το κάθε μήνυμα που θα συνοδεύει το έργο τέχνης.

Έρη Στάη 

Με χωρική αφετηρία τα Άνω Πετράλωνα και ούσα "ανήσυχο πνεύμα" αφού ολοκλήρωσα Οικονομικές Σπουδές και απασχολήθηκα επαγγελματικά με πληθώρα αντικειμένων, οδηγήθηκα σε μη χωρικές διαδρομές καλλιτεχνικής έμπνευσης και δημιουργίας.
Το 2007 γεννήθηκαν οι Friendship Stories από την ιδέα να αποτυπώνονται προσωπικές στιγμές σε αντικείμενα «καθημερινής χρήσης» και να ξαναζωντανεύουν μ' αυτό τον τρόπο αγαπημένες αναμνήσεις. Με τον καιρό η καλλιτεχνική μου διάθεση εκφράστηκε με τη δημιουργία κοσμημάτων καθώς συνειδητοποίησα πως ήθελα να "μιλάω" μέσα από τις δικές μου δημιουργίες και τα πιστεύω μου ...χωρίς κανόνες, χωρίς περιορισμούς, χωρίς πρέπει και μη...
Πηγή έμπνευσης; Εκτός από την επικαιρότητα, οι περίπατοι στο κέντρο της Αθήνας και οι διαδρομές με το μετρό της πόλης, όπου έχω την ευκαιρία να παρατηρώ τον κόσμο, να φανταστώ τί του ταιριάζει, να του "βάλω χρώμα"... Οπότε μην παραξενευθείτε εάν με συναντήσετε σε κάποια από τις περιπλανήσεις μου και σας χαμογελώ «παράξενα»..!
Παρασκευή 21 και Σάββατο 22 Δεκεμβρίου 2012

"Μοιράζομαι..."

Μία ιδιότυπη έκθεση, προάγγελος μιας συνέχειας...

Έρη Στάη, Κώστας Πίτσιος, Αλίκη Κριτσέλη

σε μία ιδέα της Έρης Στάη

Αίθουσα: Video- Room ισογείου

Ώρες Λειτουργίας: Παρασκευή 21/12,  18:00 – 22:00



       και Σάββατο 22/12,  11:00 – 22:00 
Είσοδος Ελεύθερη
******

συνεχίζονται οι εκθέσεις: 
· Κυριακή 18 Νοεμβρίου-  έως Κυριακή 2 Δεκεμβρίου 2012
Μουσείο Ελληνικής Παιδικής Τέχνης

έργα ζωγραφικής παιδιών με αφορμή τις αφηγήσεις της Σάσας Βούλγαρη: 

Τα παραμύθια των αδερφών Γκριμ και τα ελληνικά αδερφάκια τους!

Εκθεσιακός χώρος ισογείου

Ώρες λειτουργίας: 18:00 - 22:00. Είσοδος ελεύθερη
· Πέμπτη 8 Νοεμβρίου έως Τετάρτη 5 Δεκεμβρίου 2012
ΆΝΝΑ ΦΙΛΙΝΗ,  Έκθεσης Ζωγραφικής

"Ταξίδι προς την Ελευθερία"
Εκθεσιακός χώρος δεύτερου ορόφου

Ώρες λειτουργίας: Δευ - Κυρ 18:00-22:00. Είσοδος Ελεύθερη
· Δευτέρα 19 Νοεμβρίου έως Κυριακή 9 Δεκεμβρίου 2012
 ΓΙΩΡΓΟΣ ΚΑΚΟΥΛΙΔΗΣ, Έκθεση Ζωγραφικής
"Η αλήθεια που δεν υπάρχει"
Αίθουσα: Εκθεσιακός χώρος πρώτου ορόφου

Ώρες λειτουργίας: Δευ - Κυρ 18:00-22:00. Είσοδος Ελεύθερη

Παραστάσεις για Παιδιά
ΚΥΡΙΑΚΕΣ με ΚΟΥΚΛΟΘΕΑΤΡΟ

Κάθε Κυριακή, στις 11.30

Εναλλασσόμενο πρόγραμμα παραστάσεων κουκλοθέατρου

για παιδιά από την Unima Ελλάς
Πρωινές εκπαιδευτικές παραστάσεις για σχολεία
Πρόκειται για τη συνέχεια της πολύ επιτυχημένης συνεργασίας του ΙΜΚ με την Unima Ελλάς. Το ΙΜΚ για τρίτη χρονιά δίνει στέγη στην τέχνη της εμψύχωσης της κούκλας και προσφέρει στο κοινό, έναν τόπο συνάντησης υπό τη σκέπη ενός θεσμού, πλέον, τις Κυριακές με Κουκλοθέατρο. Διαφορετικοί, κάθε Κυριακή, θίασοι, μέλη της Unima Ελλάς, παρουσιάζουν νέες αλλά και ήδη γνωστές δουλειές τους για όλους τους μικρούς φίλους του κουκλοθέατρου και για τις οικογένειές τους. 

Εναλλασσόμενες παραστάσεις: Κάθε Κυριακή στις 11:30

Τιμή εισιτηρίων: 8€

Αίθουσα: Black Box
Το Πρόγραμμα Δεκεμβρίου 2012
· Κυριακή  2 Δεκεμβρίου 2012, στις 11:30
Κουκλοθέατρο ΚΕΝΤΡΟ ΒΑΡΟΥΣ

Παράσταση: «Η2Ο: 7 σταγόνες φτάνουν»
· Κυριακή  9 Δεκεμβρίου 2012, στις 11:30 
Κουκλοθέατρο Ανέμη

Παράσταση: «Η Συμφωνία των παιχνιδιών»
· Κυριακή  16 Δεκεμβρίου, στις 11:30
Κουκλοθέατρο Κοκου-Μουκλό

Παράσταση: «Η επανάσταση των γλυκών και το μαγικό κάλεσμα»

· Κυριακή  23 Δεκεμβρίου, στις 11:30
Εικαστικό Θέατρο Κούκλας Πράσσειν Άλογα

Παράσταση: «ΓΟΡΓΟΝΑ, ΓΟΡΓΟΝΙΤΣΑ»

· Κυριακή  30 Δεκεμβρίου, στις 11:30
Κουκλοθέατρο Αγιούσαγια

        Παράσταση: «ΦΑΣΟΥΛΗΣ – μια ιστορία έρωτα και θανάτου»
*****
κάθε Κυριακή στις 12.30, με διαφορετικά παραμύθια
ΑΦΗΓΗΣΕΙΣ ΠΑΡΑΜΥΘΙΩΝ ΓΙΑ ΜΙΚΡΟΥΣ ΚΑΙ ΓΙΑ ΜΕΓΑΛΟΥΣ

τα παραμύθια των Αδελφών Γκριμ

και τα ελληνικά αδερφάκια τους

με την παραμυθού Σάσα  Βούλγαρη 
Πρωινές εκπαιδευτικές παραστάσεις για σχολεία
Μια περιπλάνηση στα μαγικά παραμύθια των αδερφών Grimm σε συνδυασμό με ελληνικές παραλλαγές τους!
Η Σάσα Βούλγαρη, αφηγείται γνωστές και άγνωστες ιστορίες επιλεγμένες από τα 211 παραδοσιακά παραμύθια που κατέγραψαν οι αδερφοί Γκριμ και τις συνδυάζει με αντίστοιχες παραλλαγές τους μέσα από τον τεράστιο πλούτο των ελληνικών λαϊκών παραμυθιών, αυτοσχεδιάζοντας, αναπλάθοντας, αναδημιουργώντας τα παραμύθια!!

τα παραμύθια των Γκριμ…

Είναι ίσως η κατάλληλη στιγμή να καταγράψουμε τούτα τα παραμύθια, αφού οι άνθρωποι που κρατούν ακόμα ζωντανή την παράδοση σπανίζουν ολοένα και περισσότερο. 

Αδερφοί Grimm, Κάσσελ, 3 Ιουλίου 1819

Το Δεκέμβριο του 2012, κλείνουν ακριβώς 200 χρόνια από τότε που κυκλοφόρησε στη Γερμανία ο πρώτος τόμος των παραμυθιών των αδερφών Γκριμ. Ο τόμος, υπό το όνομα "Παιδικά και Οικογενειακά Παραμύθια" ("Kinder - und Hausmärchen") περιείχε 86 ιστορίες. Ακολούθησαν άλλες 70 ιστορίες σε ένα δεύτερο τόμο που εκδόθηκε το 1814. Μέχρι το 1857 είχαν γίνει επτά εκδόσεις των παραμυθιών και περιείχαν συνολικά 211 παραμύθια. Ανάμεσα σε αυτά υπάρχουν γνωστά παραμύθια όπως η Κοκκινοσκουφίτσα, η Χιονάτη, η Ραπουνζέλ, ο Χάνσελ και η Γκρέτελ, η Πριγκίπισσα και ο Βάτραχος, η Ωραία Κοιμωμένη κ.α.

Οι αδερφοί Γκριμ κατέγραψαν και διέσωσαν τα λαϊκά παραμύθια και με τα βιβλία τους σημάδεψαν, όχι μόνο την ιστορία της λογοτεχνίας, αλλά και την ιστορία της σκέψης γενικότερα. Ενέπνευσαν μεγάλους λογοτέχνες, φιλόσοφους και διανοητές και συνέβαλλαν στον σύγχρονο τρόπο αντίληψης για την επιστημονική έρευνα των λαϊκών παραμυθιών

τα ελληνικά αδερφάκια τους!

Το νεοελληνικό παραμύθι είναι μια πάρα πολύ σοβαρή υπόθεση, τη σοβαρότητα της οποίας εντούτοις πολύ λίγοι ακόμα και τώρα έχουν αντιληφθεί. Σοβαρή υπόθεση από την άποψη της παράδοσης, της επιστήμης, της τέχνης, της ζωής»

Μ. Γ. Μερακλής

Ίσως, λίγοι να γνωρίζουμε ότι πια τα θέματα των παραμυθιών είναι οικουμενικά κι ότι παραλλαγές τους βρίσκουμε σε όλον τον κόσμο. Υπάρχει δηλαδή και... ελληνίδα Σταχτοπούτα, Χιονάτη, Κοντορεβιθούλης αλλά και όλοι οι υπόλοιποι παραμυθο – ήρωες! Μόνο που έχουν άλλα ονόματα: Αθοκατσούλα, Άσπρη σαν Χιόνι, Δαχτυλάκης και πολλά άλλα ακόμα!

200 ΧΡΟΝΙΑ ΑΠΟ ΤΗΝ ΠΡΩΤΗ ΕΚΔΟΣΗ ΤΟΥ ΒΙΒΛΙΟΥ ΤΩΝ ΑΔΕΡΦΩΝ GRIMM

20 ΧΡΟΝΙΑ ΑΦΗΓΗΣΕΙΣ ΠΑΡΑΜΥΘΙΩΝ ΜΕ ΤΗΝ ΣΑΣΑ ΒΟΥΛΓΑΡΗ

Με ιστορίες που αλλάζουν κάθε φορά, με λιτή σκηνική παρουσία, όπως ταιριάζει στα παραδοσιακά παραμύθια, με όχημα την φωνή της, το τραγούδι, την αυτοσχεδιαστική κίνηση και με μουσικά όργανα από όλο τον κόσμο η Σάσα αφηγείται για μικρά και μεγάλα παιδιά... από 5 έως 105 χρονών!

ΣΧΕΔΙΑΣΜΟΣ ΠΡΟΓΡΑΜΜΑΤΟΣ - ΠΡΩΤΟΤΥΠΗ ΙΔΕΑ, 

ΔΙΑΣΚΕΥΗ ΚΕΙΜΕΝΩΝ, ΑΦΗΓΗΣΗ, ΤΡΑΓΟΥΔΙ: ΣΑΣΑ ΒΟΥΛΓΑΡΗ
Κάθε Κυριακή στις 12.30

Αίθουσα: Κινηματογράφος

Διάρκεια: 60΄

Τιμές Εισιτηρίων: 8€



       6€ (Ομαδικό, άνω των 10 ατόμων)



 Προσφορά: 10 δωρεάν εισιτηρίων σε άνεργους γονείς, σε κάθε 


 παράσταση στο πλαίσιο της κοινωνικής πολιτικής του Ιδρύματος 
            Μιχάλης Κακογιάννης και σε συνεργασία με την Σάσα Βούλγαρη. 
ΣΗΜΑΝΤΙΚΟ: τα παιδάκια πρέπει να είναι το λιγότερο 4 ετών και να συνοδεύονται οπωσδήποτε από κάποιον ενήλικο! Τα παραμύθια είναι απολαυστικά για όλες τις ηλικίες, για αυτό όποιος θέλει μπορεί να τα ακούσει χωρίς να συνοδεύεται απαραίτητα  από παιδάκι!!!!

Καθημερινά: Οργανωμένες Αφηγήσεις για Σχολεία. Πληροφορίες ΙΜΚ: ΣΤΑΜΑΤΙΑ ΑΝΤΩΝΑΤΟΥ, 210-3418584. standonatou@yahoo.gr
******

ΔΕΚΕΜΒΡΙΟΣ 2012
"Ο Μεγαλύτερος Θησαυρός του κόσμου"

ΛΩΤΙΝΟΣ ΗΛΙΟΣ

Θεατρική Παράσταση για όλη την Οικογένεια
(Αριθμός έγκρισης Υπ. Παιδείας: 102956/Γ7)

Πρωινές εκπαιδευτικές παραστάσεις για σχολεία
... κάθε Κυριακή στις 12.00

«Αυτά που έχουν πραγματική αξία στη ζωή δεν αγοράζονται, προσφέρονται από καρδιά σε καρδιά»

Περίληψη…
Η Δροσιά, η Χρύσα και ο Σπίθας βρήκαν έναν σπάνιο χάρτη που οδηγούσε στο μεγαλύτερο θησαυρό του κόσμου. Προς μεγάλη τους έκπληξη δεν βρήκαν θησαυρό, αλλά ένα αλλόκοτο πλάσμα που πετάει το χάρτη μακριά λέγοντας: «Από εδώ και πέρα θα σας καθοδηγήσω εγώ!» Η εντολή του είναι να ακολουθήσει ο καθένας τη δική του πορεία, για να βρει το θησαυρό. Μόνος μπούσουλας ένα ρητό, διαφορετικό για τον καθένα, που ισχυρίζεται ότι θα τους βοηθήσει να ξεπεράσουν κάθε δυσκολία, που θα συναντήσουν στον δρόμο τους. 


«Πάντα να βοηθάς, ποτέ να μη βλάπτεις». «Όλους πάντα ν’ αγαπάς και το φόβο να πετάς». «Η αγάπη δίνει και συγχωρεί, ο εγωισμός παίρνει και λησμονεί».
Το κυνήγι του θησαυρού είναι γεμάτο διασκέδαση, περιπέτειες κι ανατροπές.... 
Συναντάνε απίθανα πλάσματα μέσα σε ένα δάσος γεμάτο ζωή. Δέντρα, ζώα, πουλιά, γίγαντες και ξωτικά γίνονται αφορμή να αναμετρηθούν… με τον εαυτό τους! Μόνος τους αντίπαλος ο ύπουλος Ίγκο, ο φύλακας του θησαυρού, που προσπαθεί να τους αποπροσανατολίσει με ένα μόνο τρόπο: «την αρνητική έκφραση του εαυτού τους». Θα καταφέρουν να τον νικήσουν και με ποιον τρόπο; 

Η παράσταση  είναι  ένα πολυθέαμα που συνδυάζει με επιτυχία τους παραδοσιακούς τρόπους θεατρικής έκφρασης με τη σύγχρονη τεχνολογία.  Με τη χρήση σύγχρονων μέσων (projecting, animation) ο σκηνικός χώρος μεταμορφώνεται συνεχώς, ζωντανεύει κι αλληλεπιδρά με τους ηθοποιούς και τους θεατές, κρατώντας αμείωτο το ενδιαφέρον σε όλη τη διάρκεια της παράστασης.  Οι ηθοποιοί, ξετυλίγουν το υποκριτικό και κωμικό τους ταλέντο μέσα σε μια πανδαισία ήχων, χρωμάτων, μουσικής και χορού, καθώς συναντούν γιγάντιες κούκλες, πλάσματα του θεάτρου σκιών και εκφραστικές μάσκες. Τα παιδιά, αλλά και οι μεγάλοι θεατές,  θα ανακαλύψουν στη διάρκειά της, διαμάντια όπως το θάρρος, η φιλία, η αγάπη, η ανιδιοτελής προσφορά, η ευγνωμοσύνη, η συγχώρεση, η αποδοχή της διαφορετικότητας. Γιατί, όπως λέει και ο ήρωας της παράστασης: «αυτά που έχουν πραγματική αξία στη ζωή δεν αγοράζονται, αλλά προσφέρονται από καρδιά σε καρδιά».

ΣΥΝΤΕΛΕΣΤΕΣ
Κείμενα - Στίχοι:

Άννα Παπαμάρκου, Λεωνίδας Ψέλτουρας

Σκηνοθεσία:

Άννα Παπαμάρκου
Μουσική Σύνθεση:

Βασίλης Μούστος
Μουσική Επιμέλεια:

Ευδαίμων Άμροτος
Κοστούμια:

Ντομινίκ Ντελκός
Animation:

Λεωνίδας Ψέλτουρας
Σκηνικά - Μάσκες - Κούκλες:
Άννα Παπαμάρκου
Σκηνικά:


Απολλωνία Θεοχάρις
Παίζουν:
Ειρήνη Ανδρέου, Μαρία Λογοθέτη, 


Χριστίνα Παπαβασιλείου, Άννα Παπαμάρκου

Διανέμονται δωρεάν στους εκπαιδευτικούς: Το ειδικό τεύχος του περιοδικού «Ανθρώπινες αξίες» που είναι αφιερωμένο στην παράσταση και τις αξίες που πραγματεύεται. Έχει έγκριση του Υπ. Παιδείας με αριθμό 19420/Γ7 και μπορεί να χρησιμοποιηθεί ως βοήθημα σχεδιασμού μαθήματος.  «Σας ευχαριστούμε...» (4 σελ.) έντυπο αφιερωμένο στο έργο των δασκάλων. Οργανώνονται παραστάσεις για τα σχολεία της πρωτοβάθμιας εκπαίδευσης: Οκτώβριος - Δεκέμβριος, καθημερινά, στις 10:00 π. μ. Κρατήσεις - Πληροφορίες: 210.5450698, 6947687132-3

"Ο Μεγαλύτερος Θησαυρός του κόσμου"

ΛΩΤΙΝΟΣ ΗΛΙΟΣ

Θεατρική Παράσταση για όλη την Οικογένεια

Από Κυριακή, 4 Νοεμβρίου 2012 και... κάθε Κυριακή στις 12.00

Αίθουσα: Θέατρο

Διάρκεια: 75’

Τιμές εισιτηρίων: 10€, Κανονικό 

                                    7€ Ομαδικό (άνω των 40 ατόμων)

*******
Κάθε Σάββατο έως το Σάββατο 29 Δεκεμβρίου, στις 17:00
Σάββατο 22 και Σάββατο  29 Δεκεμβρίου, διπλές παραστάσεις στις 12:30 και στις 17:00

επιπλέον παράσταση την Τετάρτη 26 Δεκεμβρίου, στις 12:00

"Η ΥΠΕΡΟΧΗ ΑΓΚΑΛΙΑ ΤΗΣ ΜΑΜΑΣ ΜΟΥ"

Μια μουσικό-θεατρική παράσταση για μικρούς και μεγάλους

Σκηνοθεσία – σύλληψη ιδέας: Στέλλα Σερέφογλου
Πόση δύναμη κρύβει η αγκαλιά;

Πώς μπορεί να αποτυπωθεί μέσα από ήχους που παράγονται από το ίδιο

το σώμα, τις κλακέτες και το scat singing;

Και αν είναι εμπνευσμένη από το βουβό κινηματογράφο, 

πόσο μπορεί να μας συγκινήσει και να μας εκπαιδεύσει σαν γονείς και σαν παιδιά; 

Ένα θεατρικό έργο που μιλάει για την αγκαλιά της μητέρας και τη δύναμη που ασκεί σε μικρούς και μεγάλους, με στοιχεία του βωβού κινηματογράφου όπου η δράση είναι βουβή και σε κάποια σημεία μιμητική. Εξαιρούνται οι ήχοι που παράγονται από το σώμα των ηθοποιών (body percussion), καθώς και από τις κλακέτες και το scat singing (φωνητικό αυτοσχεδιασμός της τζαζ) αλλά και οι ηχογραφημένοι.

Στο Ίδρυμα Κακογιάννη, στην Αίθουσα Black Box, κάθε Σάββατο στις 17:00,  και τις καθημερινές μόνο για σχολεία, παρουσιάζεται η παράσταση «Η υπέροχη αγκαλιά της μαμάς μου» που απευθύνεται σε κοινό όλων των ηλικιών, από παιδιά 3 χρονών μέχρι και ενήλικες. 

Ένα μικρό παιδί τρομάζει με τις βροντές και τις αστραπές και ζητά την αγκαλιά της μαμάς του. Με τρόπο μαγικό γίνεται η σύνδεση με την μητέρα και ξαναγίνονται ένα, γυρνούν στην εμβρυακή κατάσταση και μοιράζονται την καθημερινότητα, μέχρι που το παιδί αποφασίζει να φύγει από την αγκαλιά της μαμάς του και να ...ξαναγεννηθεί. Η αποκοπή από τον ομφάλιο λώρο, η ενηλικίωση και η προσπάθεια του ανθρώπου να προχωρήσει μόνος χωρίς φόβο και να εξελιχθεί αποτυπώνονται με συμβολισμό και μουσικότητα.  

Τα σκηνικά αντικείμενα έχουν παράταιρα μεγέθη (άλλα μεγεθυμένα και άλλα μικροσκοπικά), όπως ακριβώς τα αντιλαμβάνεται ένα παιδί, και όλη η παράσταση βασίζεται στον ρυθμό και την ακρίβεια στις κινήσεις των ηθοποιών. 

Διαδραστικό σεμινάριο body percussion για τους μικρούς θεατέςΜετά την ολοκλήρωση της παράστασης, οι συντελεστές καλούν στη σκηνή τα παιδιά για ένα σύντομο διαδραστικό μάθημα μαθαίνοντας τα να δημιουργούν ρυθμούς και ήχους με το σώμα τους. 
Συντελεστές

Σκηνοθεσία – σύλληψη ιδέας: Στέλλα Σερέφογλου
Σκηνικά- Κοστούμια: Λίνα Καρανικολάου 

Χορογραφία - επιμέλεια κίνησης και μουσικής: Θάνος Δασκαλόπουλος
Φωτισμοί: Βασίλης Κλωτσοτήρας 

Πρωτότυπη μουσική: DNA - Μιχάλης Νιβολιανίτης, Αλέξανδρος 




Χρηστάρας (φιλική συμμετοχή Κώστας Γάκης)
Επιμέλεια - σχεδιασμός ήχων: Γιώργος Ραμαντάνης 
Ηχογραφήσεις-τελικη μίξη – mastering: Dna Lab
Βοηθός σκηνοθέτη: Αλέξανδρος Γιαννιός

Βοηθός σκηνογράφου: Γιάννης Ξηντάρας

Κατασκευή κούκλας: Στάθης Μαρκόπουλος (κουκλοθέατρο Ayusaya)

Κατασκευή σκηνικών: Νίκος Μπίκος
Κατασκευή κοστουμιών: Ελπίδα Παπαδάκη
Εκπαιδεύτρια στην εμψύχωση κούκλας – κατασκευή φελιζόλ: 





Βασιλική Μαλτσάκη
Υπεύθυνη για οργάνωση παραστάσεων: Σταματία Αντωνάτου
Γραφιστικά: Ντόρα Τεμπέλη
Δημόσιες σχέσεις: Μαρκέλλα Καζαμία

Παίζουν: Δάφνη Καμμένου, Φοίβος Συμεωνίδης, Στέλλα Σερέφογλου

Κάθε Σάββατο έως το Σάββατο 29 Δεκεμβρίου, στις 17:00

Σάββατο 22 και Σάββατο  29 Δεκεμβρίου, διπλές παραστάσεις 

στις 12:30 και στις 17:00

επιπλέον παράσταση την Τετάρτη 26 Δεκεμβρίου, στις 12:00
 «Η υπέροχη αγκαλιά της μαμάς μου» 

Μια θεατρική παράσταση για μικρούς και μεγάλους

Αίθουσα: Black Box

Διάρκεια: 70΄

Τιμές εισιτηρίων: Γενική είσοδος: 10€  




                          8€ Μαθητικό /Φοιτητικό / Κάτοχοι Κάρτας Ανεργίας (ΟΑΕΔ) & Πολυτέκνων (ΑΣΠΕ) & Ευρωπαϊκής Κάρτας Νέων/  Κάτοχοι Κάρτας  Πολιτισμού/ Κάτοχοι Κάρτας Club IFA (Γαλλικού Ινστιτούτου) / Κάτοχοι Κάρτας ΙΤΙ (ΕΚΔΙΘ)/ΑμΕΑ / Άνω των 65                    
Ειδικές παραστάσεις για σχολεία, καθημερινά:

Πληροφορίες και κρατήσεις  210 3418584 (πρωινές ώρες) & 697 4926755

*******
Τετάρτη 26 και Σάββατο 29 Δεκεμβρίου, στις 12:00 μ.
μουσικό παραμύθι 
ΧΑΝΣΕΛ ΚΑΙ ΓΚΡΕΤΕΛ
των αδελφών Γκριμ

σε μουσική του E. Humperdinck
Διασκευή και σκηνοθεσία: Λιάνα Μπάρδη-Ξένου
Το Ίδρυμα Μιχάλης Κακογιάννης και η Λιάνα Μπάρδη-Ξένου, Σολίστ Πιάνου, Συγγραφέας και Μezzo-Soprano, παρουσιάζουν για δύο μόνο παραστάσεις  το Μουσικό Παραμύθι «Χάνσελ και Γκρέτελ», βασισμένο στην ομώνυμη ιστορία των αδελφών Γκριμ και σε μουσική του E. Humperdinck, την Τετάρτη 26 και το Σάββατο 29 Δεκεμβρίου στις 12:00 μ., στο Θέατρο του ΙΜΚ.
Πρόκειται για μία διασκευή του κλασικού παραμυθιού με τα δύο αδέλφια των Γκριμ, όπου τα πρόσωπα που εμπλέκονται  καλούνται να ξεπεράσουν τους φόβους και τις ανασφάλειές τους και να προχωρήσουν  στην υλοποίηση των επιθυμιών τους.

Στην παράσταση, ο Χάνσελ  αποτελεί τη φωνή της συνείδησης και της ευθύνης ενώ  η Γκρέτελ ενσαρκώνει την  αθώα αλλά και τολμηρή πλευρά της ιστορίας. Η Μάγισσα, είναι η μαύρη πλευρά του παραμυθιού και της ζωής. Η Κουκουβάγια, είναι η ελπίδα και η προστασία, που πηγάζουν από τη σοφία της. Ο Βασιλιάς, είναι η ανταμοιβή και η δικαίωση. Τέλος, ο Μορφέας με τις εσωτερικές του επιδράσεις, αναπαύει και «ξεκουράζει».

Το έργο αναφέρεται στην αγάπη, στο μίσος, στην επιθυμία, στο χρόνο, στην ελπίδα,  στο θάνατο, στη δικαίωση.

Τα δυο αδέρφια συγκεντρώνονται στην αναζήτηση. Η ιστορία αφηγείται τη συνύπαρξη ανθρώπων, ζώων και φύσης. Το καθένα υπερασπίζεται ένα διαφορετικό λόγο ύπαρξης και αυτό δημιουργεί έναν ζωντανό διάλογο παθών.

Η ορχηστρική μουσική διασκευασμένη από τη Μουσικό-Συγγραφέα, για σόλο Πιάνο, οδηγεί στα μονοπάτια της φαντασίας, κρατώντας μέχρι το τέλος του έργου την αγωνία του θεατή.

Συντελεστές

Διασκευή – Σκηνοθεσία – Σκηνικά – Κουστούμια – Σολίστ Πιάνου – Αφήγηση – Μάγισσα:   Λιάνα Μπάρδη-Ξένου.

Παίζουν

Χάνσελ: Κωνσταντίνος Φούρλας
Γκρέτελ: Γεωργία Δερμιτζάκη
Κουκουβάγια: Κάλλια Ξένου
Βασιλιάς: Κωνσταντίνος Μούτσιος
Μορφέας: Αλέξης Φούρλας
Φωνή Συνείδησης: Εβελίνα Ξένου 
Τετάρτη 26 και Σάββατο 29 Δεκεμβρίου, στις 12:00μ.

μουσικό παραμύθι: ΧΑΝΣΕΛ ΚΑΙ ΓΚΡΕΤΕΛ

των αδελφών Γκριμ, σε μουσική του E. Humperdinck
Διασκευή και σκηνοθεσία: Λιάνα Μπάρδη-Ξένου
Αίθουσα: Θέατρο
Τιμή εισιτηρίων:      
10€, Κανονικό 



8€,  ομαδικό, άνω των τριών ατόμων
********
Ίδρυμα Μιχάλης Κακογιάννης

Πειραιώς 206, Ταύρος, Αθήνα 177 78,  τηλ. 210 3418 550,  φαξ.  210 3418 570

Ηλεκτρονικό ταχυδρομείο : info@mcf.gr Ιστοσελίδα:  www.mcf.gr 

Εισιτήρια προπωλούνται στα ταμεία του Ιδρύματος (Πειραιώς 206, Ταύρος)
Δευ-Παρ 11:00 - 14:00 και τα απογεύματα μία ώρα πριν την παράσταση
Αγορά με πιστωτική κάρτα: 210 3418579, Δευ-Παρ 11:00 - 14:00 και στην Ιστοσελίδα του Ιδρύματος www.mcf.gr 

Εισιτήρια προπωλούνται και σε όλα τα καταστήματα PUBLIC  εκτός από εκείνα στις περιοχές: Αιγάλεω, Ν. Ερυθραία, Αγία Παρασκευή. 
Υποστηρικτές Ιδρύματος Μ. Κακογιάννης
PricewaterhouseCoopers Business Solutions S.A. Where value begins
Dogkas Wines

Konstantinos

Playground Productions

Χορηγοί  Επικοινωνίας Ιδρύματος Μ. Κακογιάννης
ΤΑ ΝΕΑ 
    METROPOLIS
    Το Ποντίκι

Αθήνα 9,84          BHMA FM 99.5            Ως 3

e-go.gr,
    ελculture.gr                  clickatlife.gr        

culturenow.gr    mediasoup.gr               monopoli.gr       in2life.gr
camerastyloonline.wordpress.com
ΠΡΟΣΟΧΗ:  Στάθμευση στο εμπορικό κέντρο athensheart
Οι  θεατές των παραστάσεων του ΙΜΚ δικαιούνται δωρεάν στάθμευση στο Parking του εμπορικού κέντρου Athens Heart από Δευ. έως Σάβ. από τις  08:00 – 22:00. 
Από τις 22:00 έως τη 01:00 η χρέωση είναι 2,5 € και 1 € για κάθε επιπλέον ώρα στάθμευσης μετά από τη 01:01.

Τις Κυριακές οι θεατές των παραστάσεων του ΙΜΚ θα επιβαρύνονται  με 2,5ευρώ για χρήση του parking από τις 10.00  έως 01.00. Από τις 01.01πμ  θα επιβαρύνεται με κόστος 1 ευρώ για κάθε επιπλέον ώρα.

Γραφείο Τύπου ΙΜΚ:  Χαρά Πετρούνια 

6972 710 991, e-mail: x-petrouyia@ath.forthnet.gr

